title: St Mary’s Stadium

text: Uuden stadionin ensimmäisessä ottelussa 1. elokuuta 2001 Southampton kohtasi espanjalaisseura Espanyolin. St Mary’s Stadiumin suurin yleisömäärä saavutettiin 28. huhtikuuta 2012, kun stadionilla Southamptonin ja Coventryn välistä ottelua seurasi 32 363 katsojaa. Stadionilla on myös järjestetty suuria yleisötapahtumia ja konsertteja, kuten esimerkiksi Elton Johnin ja Bon Jovin konsertit.


title: SpaceX CRS-6

text: SpaceX CRS-6 (myös SpX-6) oli SpaceX Dragonin kuudes rahtilento Kansainväliselle avaruusasemalle. Lento kuului Nasan Commercial Resupply Services -ohjelmaan.


title: SpaceX CRS-6

text: Lento alkoi 14. huhtikuuta 2015.


title: SpaceX CRS-6

text: Laukaisun yhteydessä raketin ensimmäinen vaihe yritettiin saada laskeutumaan lautalle osana . Laskeutumisen onnistumisen todennäköisyydeksi arvioitiin alle 50%. Vaihe laskeutui alukselle, mutta liiallisen sivuttaisnopeuden vuoksi se kaatui ja tuhoutui. Syyksi arvioitiin oletettua hitaammin toiminut säätöventtiili.


title: SpaceX CRS-6

text: Dragon oli asemalla noin viisi viikkoa, ja palasi maahan 21. toukokuuta 2015.


title: SpaceX CRS-6

text: Noin 1 915 kilogramman rahtiin kuuluu muiden muassa tieteellisiä kokeita, teknologiademoja, miehistön tarvikkeita, varaosia, ruokaa, vettä ja vaatteita.


title: King Power Stadium

text: King Power Stadium on jalkapallostadion Leicesterissä, Englannissa. Stadion on Englannin Valioliigassa pelaavan Leicester Cityn kotistadion. Stadionin virallinen yleisökapasiteetti on 32 262 katsojaa. King Power Stadion tunnettiin vuoteen 2011 saakka Walkers Stadionin nimellä.


title: King Power Stadium

text: Stadionin ensimmäisessä ottelussa 4. elokuuta 2002 Leicester City kohtasi espanjalaisseura Athletic Bilbaon. Stadionin yleisöennätys saavutettiin 30. heinäkuuta 2011, kun Leicester Cityn ja Real Madridin välistä ystävyysottelua seurasi 32 188 katsojaa.


title: King Power Stadium

text: King Power Stadion ei ole Leicester Cityn alkuperäinen kotistadion, sillä seura on pelannut kotiotteluitaan vuosien saatossa kolmella eri kentällä. Leicester City perustettiin vuonna 1884 nimellä Leicester Fosse ja seuran ensimmäisenä kotistadionina toimi Fosse Road. Seura muutti vuonna 1891 Filbert Streetille, joka toimi seuran kotikenttänä 111 vuotta. Vuonna 2002 Leicester Cityn uudeksi kotistadioniksi valittiin Walkers Stadium. Vuonna 2010 Leicester Cityn osti thaimaalainen miljardööri Vichai Srivaddhanaprabha. Samalla Walkers stadionin nimioikeudet siirtyivät elintarvikeyhtiö Walkersilta Srivaddhanaprabhan omistamalle King Power -matkatoimistoyhtiölle vuonna 2011. Stadionin uudeksi nimeksi vaihdettiin King Power Stadium.


title: Aérides

text: Aérides () on pieni kaupunginosa Ateenassa Kreikassa. Se on osa Plákan vanhaa kaupunkia ja käsittää alueen Ateenan vanhasta keskustasta Roomalaisen agoran ympäristöstä. Se kuuluu kaupungin 1. suuralueeseen.


title: Aérides

text: Aérides oli muun Plákan tavoin Ateenan alkuperäisen keskustan aluetta Kreikan itsenäistymisen ja Ateenan pääkaupungiksi tulon jälkeen. Alue on saanut nimensä agoralla sijaitsevasta antiikin aikaisesta Tuulten tornista. Aérideen länsipuolella on Monastirákin kaupunginosa, pohjoispuolella Psyrín kaupunginosa ja kaakkoispuolella Anafiótikan alue.


title: Akadimía

text: Akadimía () on kaupunginosa Ateenassa Kreikassa. Se sijaitsee aivan Ateenan ydinkeskustassa ja kuuluu kaupungin 1. suuralueeseen. Kaupunginosa on saanut nimensä sen alueella sijaitsevasta Ateenan Akatemiasta.


title: Akadimía

text: Kaupunginosan pääkadut ovat Panepistimíou- ja Akadimías-kadut. Sen alueella sijaitsevat Akatemian lisäksi muun muassa Ateenan yliopiston päärakennus, Kreikan kansalliskirjasto, Kreikan keskuspankki sekä Ateenan rahamuseo. Kaupunginosassa sijaitsee myös Panepistímion metroasema eli Yliopiston metroasema.


title: Akadimía

text: Kaupunginosan pohjoispuolella sijaitsee Exárcheian kaupunginosa, koillispuolla Kolonáki, länsipuolella Psyrí ja eteläpuolella Sýntagma-aukion alue.


title: Fly (kappale)

text: "Fly" on yhdysvaltalaisen laulaja-lauluntekijä Nicki Minajin kappale hänen Pink Friday -debyyttialbumiltaan. Se julkaistiin albumin kahdeksantena ja viimeisenä singlenä 30. elokuuta 2011. Kappaleella vierailee barbadoslainen artisti Rihanna. Kappaleen ovat sanoittaneet Kevin Hissink, Will Jordan, J.R. Rotem, Clemm Rishad sekä Minaj itse. Tuotannosta vastasivat Rotem ja Hissink. Kappale on R&B-raita, joka sisältää viittauksia hip hopista.


title: Fly (kappale)

text: "Fly" sai pääosin positiivisen vastaanoton musiikkikriitikoilta, joista monet pitivät sitä albumin stand-out -kappaleena sekä kehuivat kappaleen inspiroivaa tunnetta. Yhdysvalloissa "Fly" saavutti Billboard Hot 100-listan sijan yhdeksäntoista. Kappale pääsi myös kahdenkymmenen parhaan joukkoon Australiassa, Irlannissa, Uudessa-Seelannissa, Skotlannissa ja Isossa-Britanniassa. Siitä tuli Nicki Minajin ensimmäinen kappale, joka on saavuttanut UK R&B Chart -listan ensimmäisen sijan. Myöhemmin "Fly" saavutti Yhdysvaltain Hot R&B/Hip Hop Songs ja Pop Songs -listan kahdenkymmenen parhaan joukon sekä pääsi Yhdysvaltain Rap Songs -listan sijalle yhdeksän.


title: Fly (kappale)

text: Kappaleeseen liittyvällä, Sanaa Hamrin ohjaamalla musiikkivideolla nähdään Minaj ja Rihanna kokemassa tuhoa apokalyptisessä ympäristössä.


title: Anafiótika

text:
Anafiótika () on pieni kaupunginosa Ateenassa Kreikassa. Se on osa Plákan vanhaa kaupunkia ja sijaitsee sen yläpuolella Akropoliin koillisrinteessä. Kaupunginosa kuuluu Ateenan 1. suuralueeseen.
Kaupunginosa on syntynyt 1840-luvulla, kun Ateenaa alettiin rakentaa itsenäistyneen Kreikan pääkaupungiksi. Tuolloin tarvittiin paljon rakennusmiehiä, kuten kivityömiehiä ja puuseppiä, joista monet tulivat Kykladien saarilta. Rakennusmiehet rakensivat samalla itselleen omat talot Akropoliin rinteeseen. Alue oli vuonna 1834 julistettu suojelluksi arkeologiseksi alueeksi, mutta talot rakennettiin puolisalaa ja niin nopeasti, etteivät viranomaiset ehtineet puuttua rakentamiseen. Kaupunginosa on saanut nimensä Kykladeihin kuuluvasta Anáfin saaresta, josta ensimmäiset asukkaat tulivat.


title: Anafiótika

text: Syntyhistoriansa vuoksi kaupunginosa muistuttaa ulkoisesti valkoiseksi kalkittuine taloineen ja mutkittelevine kujineen monella tavalla perinteistä kykladista saaristokylää. Alueella on kaksi vanhaa kirkkoa, Kallion Pyhän Yrjön ("Ágios Geórgios tou Vráchou") ja Pyhän Simeonin ("Ágios Symeón") kirkot, jotka nekin uudelleenrakennettiin kykladisten kirkkojen tyyliin kaupunginosan rakentamisen yhteydessä.


title: Anafiótika

text: 1920-luvulla alueelle muutti myös Vähästä-Aasiasta saapuneita pakolaisia. 1950-luvulla osa alueesta purettiin arkeologisten kaivausten alta, ja 1970-luvulla alueella suoritettiin laajoja pakkolunastuksia. Nykyään taloja on jäljellä noin 45 ja alue on suojeltu. Alueen kujilla ei ole nimiä, ja sen taloihin viitataan numeroilla (Anafiótika 1, Anafiótika 2 jne.)


title: Exárcheia

text: Exárcheia (; myös "Exárhia", "Eksárhia") on kaupunginosa Ateenassa Kreikassa. Se sijaitsee Ateenan ydinkeskustan koillispuolella ja kuuluu kaupungin 1. suuralueeseen. Sitä rajaavat kadut Patisíon, Panepistimíou ja Alexándras.


title: Exárcheia

text: Exárcheia on syntynyt 1800-luvun jälkimmäisellä puoliskolla. Kaupunginosassa sijaitsevat muun muassa Kansallinen arkeologinen museo, Epigrafinen museo sekä Ateenan kansallisen teknillisen korkeakoulun vanha rakennus. Exárcheia tunnetaan opiskelijoiden ja taiteilijoiden suosimana alueena sekä kreikkalaisen vasemmistoanarkismin keskuksena. Alueen opiskelijavastarinnalla on pitkät perinteet, ja muun muassa Kreikan sotilasjuntta kaatui vuonna 1974 alueelta alkaneeseen opiskelijoiden lakkoon.


title: Exárcheia

text: Kaupunginosan kaakkoispuolella on Kolonákin kaupunginosa, lounaispuolella Omónoia ja pohjoispuolella Pedíon Áreos.


title: Kolonós

text: Kolonós () on kaupunginosa Ateenassa Kreikassa. Se sijaitsee Ateenan keskustan luoteispuolella ja kuuluu kaupungin 4. suuralueeseen.


title: Kolonós

text: Kolonós on perinyt nimensä antiikin ajan Kolonoksen demoksesta, joka sijaitsi suunnilleen samalla alueella. Kaupunginosassa sijaitsee Kolonos Hippeioksen kukkula ("Lófos Ippeíou Kolonoú", ). Se tunnettiin antiikin aikana tällä nimellä (”Hevosten Kolonos”) erotuksena Kolonos Agoraioksesta eli ”Agoran Kolonoksesta”). Kolonos Hippeios oli kreikkalaisessa mytologiassa Oidipuksen kuolin- ja hautapaikka ja esiintyy muun muassa Kolonoksesta kotoisin olleen Sofokleen näytelmässä "Oidipus Kolonoksessa".


title: Kolonós

text: Kaupunginosan länsipuolella sijaitsee Akadimía Plátonoksen kaupunginosa, eteläpuolella Metaxourgeío ja luoteispuolella Peristérin kaupunki.


title: Kolonos

text: Kolonos (, ) voi viitata seuraaviin paikkoihin Kreikassa:


title: Koukáki

text:
Koukáki (; myös "Kukáki") on kaupunginosa Ateenassa Kreikassa. Se sijaitsee Ateenan ydinkeskustan ja Filopáppou- eli Filopáppos-kukkulan eteläpuolella ja kuuluu kaupungin 1. suuralueeseen.
Kaupunginosan kaksi keskeisintä katua ovat Veḯkou- ja Dimitrakópoulou-kadut. Koukákin pohjoispuolella on Makrygiánnin kaupunginosa, itäpuolella Néos Kósmos ja lounaispuolella Petrálona sekä Kallithéan kaupunki.


title: Mako Mermaids

text: Mako Mermaids on australialaisen -sarjan jatko-osa, jonka on luonut Jonathan M. Shiff. Sarja alkoi Australian Network Ten -kanavalla vuonna 2013. Suomessa se alkoi samaan aikaan Netflixissä. Sitä on esitetty Australiassa myöhemmin myös Eleven-kanavalla. Sarjassa on kolme tuotantokautta. Ensimmäisellä kaudella päähenkilöinä ovat Sirena, Nixie ja Lyla, ja toisella kaudella Sirena, Mimmi ja Ondina. Kolmannella kaudella Sirena lähtee ja hänet korvaa Weilan. Kesällä 2016 Mako Mermaids-sarjan ensimmäinen kausi nähdään 6. kesäkuuta alkaen Yle TV2:n nuortenohjelma Summerissa. Netflixissä tuotantokaudet on jaettu niin, että niitä on 4, mutta oikeasti kausia on 3. Ensimmäisessä ja toisessa tuotantokaudessa jaksoja on 26, ja kolmannessa kaudessa on vain 16 jaksoa.


title: Mako Mermaids

text: TV Tonight ilmoitti 24. heinäkuuta 2011, että sarjan 1.kaudelle tulee 26 jaksoa. Kuvausten piti alkaa huhtikuussa 2012, mutta ne lykkäytyivät toukokuulle. Kuvaukset saatiin valmiiksi 12. lokakuuta. Sarjan ensimmäinen jakso esitettiin Network Ten-kanavalla nimellä Mako: Island of Secrets 26. heinäkuuta 2013. Myös Netflix esittää Makon merenneitoja. Suomessa sarja näkyykin ainoastaan siellä. Ensimmäiset 13 jaksoa julkaistiin palvelussa 26. heinäkuuta 2013, ja loput 13 15. syyskuuta 2013.


title: Mako Mermaids

text: 2.kauden tulosta ilmoitettiin helmikuussa 2013. Se julkaistiin Netflixissä 13. helmikuuta 2015. Australiassa sitä alettiin näyttää Eleven-kanavalla sunnuntaiaamuisin klo 10.


title: Mako Mermaids

text: Kausi 3 julkaistiin 27. päivä toukokuuta 2016 Netflixsissä ja se sisältää 16 jaksoa.


title: A Thousand Years

text: A Thousand Years on yhdysvaltalaisen laulaja-lauluntekijä Christina Perrin ja David Hodgesin kappale. Se on osa -albumia. Se julkaistiin albumin toisena singlenä digitaalisesti ladattavana 18. lokakuuta 2011. Perri nauhoitti kappaleesta uuden version albumia varten nimellä "A Thousand Years Pt. 2", joka sisältää Steve Kazeen esittämiä sanoja.


title: A Thousand Years

text: Kappaleen ovat coveroineet muun muassa kilpailijat Sam Alves ja Marcela Bueno The Voice Brasilin toisella tuotantokaudella, jota Perri kutsui "hänen parhaaksi kuulemakseen coverversioksi tähän mennessä". Coverversio saavutti Brasilian iTunes-listan ensimmäisen sijan, kun taas alkuperäinen Perrin esittämä versio saavutti siellä sijan kaksi. Coverversiota on myyty Brasiliassa yhteensä 30 000 kopiota kun taas alkuperäistä vain 15 000 kopiota.


title: Makrygiánni

text: Makrygiánni (; myös "Makrigiánni") on kaupunginosa Ateenassa Kreikassa. Se sijaitsee Ateenan keskustan eteläpuolella ja kuuluu kaupungin 1. suuralueeseen. Kaupunginosa käsittää alueen Akropoliin kukkulan eteläpuolella ja kukkulan juurella sijaitsevan Akrópolin kaupunginosan kaakkoispuolella. Sen pohjoisena rajana on suunnilleen Dionysíou Areopagítou -katu. Kaupunginosa on saanut nimensä kenraali Ioánnis Makrygiánniksesta.


title: Makrygiánni

text: Makrygiánnin alueella sijaitsevat muun muassa Akropolis-museo, Suomen Ateenan-instituutin, Ruotsin Ateenan-instituutin ja Norjan Ateenan-instituutin rakennukset sekä Pohjoismainen kirjasto. Kaupunginosan eteläpuolella on Koukákin kaupunginosa, kaakkoispuolella Kynosárgous ja pohjoispuolella Ateenan vanhakaupunki Pláka.


title: Mets

text: Mets () on kaupunginosa Ateenassa Kreikassa. Se sijaitsee Ateenan ydinkeskustan eteläpuolella ja kuuluu kaupungin 2. suuralueeseen. Kaupunginosa käsittää suurin piirtein Panathinaiko-stadionin lounaispuolisen alueen.


title: Mets

text: Kaupunginosassa sijaitsee muun muassa Ateenan vanha hautausmaa, Ensimmäinen hautausmaa ("Próto Nekrotafeío"), johon on haudattu monia merkittäviä kreikkalaisia. Metsin itäpuolella on Pagkrátin kaupunginosa, eteläpuolella Goúva, länsipuolella Néos Kósmos ja pohjoispuolella Záppeion alue.


title: Monastiráki

text: Monastiráki (, ”Pieni luostari”) on kaupunginosa Ateenassa Kreikassa. Se on osa Ateenan vanhaa keskustaa ja kuuluu kaupungin 1. suuralueeseen.


title: Monastiráki

text: Kaupunginosan keskus on Monastiráki-aukio (Πλατεία Μοναστηρακίου, "Plateía Monastirakíou"). Se on saanut nimensä alueella aiemmin sijainneesta Pantánassan luostarista, josta on nykyisin jäljellä vain Pantánassan kirkko (myös "Koimíseos tis Theotókou" -kirkko). Aukiolla sijaitsee Monastirákin metroasema. Metroaseman vieressä on suuri entinen moskeija, Tzistarákiksen moskeija. Se on rakennettu vuonna 1759 ja toimii nykyään kansantaiteen museona.


title: Monastiráki

text: Monastiráki tunnetaan muun muassa suuresta kirpputori- ja basaarialueestaan. Se sijaitsee Monastiráki-aukion länsipuolella ja sen keskus on Plateía Avissinías -aukio. Monastirákin kaakkoispuolella sijaitsee Plákan kaupunginosa, pohjoispuolella Psyrí ja länsipuolella Thiseío.


title: Neápoli (Ateena)

text: Neápoli () on kaupunginosa Ateenassa Kreikassa. Se sijaitsee Ateenan ydinkeskustan koillispuolella Lykavittós- ja Stréfi-kukkuloiden välisellä alueella ja kuuluu kaupungin 1. suuralueeseen.


title: Neápoli (Ateena)

text: Neápolin luoteispuolella sijaitsee Exárcheian kaupunginosa, koillispuolella Gkýzi ja eteläpuolella Kolonáki. Kaupunginosan pääkadut ovat Ippokrátous ja Chariláou Trikoúpi.


title: Néos Kósmos

text:
Néos Kósmos () on kaupunginosa Ateenassa Kreikassa. Se sijaitsee varsinaisen Ateenan kaupungin etelälaidalla ja kuuluu kaupungin 2. suuralueeseen.
Kaupunginosassa on kolme Ateenan metron asemaa, Syngroú-Fix, Néos Kósmos ja Ágios Ioánnis. Kaupunginosan itäpuolella sijaitsee Goúvan kaupunginosa, koillispuolella Mets, pohjoispuolella Kynosárgous, luoteispuolella Makrygiánni ja Koukáki, lounaispuolella Néa Smýrnin kaupunki ja eteläpuolella Dáfnin kaupunki.


title: Omónoia

text: Omónoia (; myös "Omónia") on kaupunginosa Ateenassa Kreikassa. Se sijaitsee Ateenan ydinkeskustan pohjoisosassa ja kuuluu kaupungin 1. suuralueeseen. Kaupunginosan keskus on Omónoia-aukio (Πλατεία Ομονοίας, "Plateía Omonoías"). Aukiolla kohtaavat muun muassa sitä kohti säteittäin tulevat Stadíou-, Panepistimíou-, Peiraiós- ja Athinás-kadut.


title: Omónoia

text: Omónoia-aukio on Ateenan vanhimpia aukioita. Se suunniteltiin 1800-luvun alussa osana uutta kaupunkisuunnitelmaa, kun Ateenasta tuli itsenäistyneen Kreikan pääkaupunki. Aukio on yksi Ateenan liikenteen solmukohdista ja sillä sijaitsee Omónoian metroasema. Aukion laidalla on sekä vanhempia rakennuksia, kuten Bágkeion-talo ja Mégas Aléxandros -hotelli, että uudempia liikerakennuksia.


title: Omónoia

text: Omónoian kaupunginosassa sijaitsee muun muassa Ateenan kaupungintalo. Kaupunginosa on Ateenan kansainvälisimpiä. Viime vuosina alue on kärsinyt rappeutumisesta sekä erilaisista lieveilmiöistä, kuten huumekaupasta, prostituutiosta ja muusta rikollisuudesta.


title: Omónoia

text: Omónoian koillispuolella on Exárcheian kaupunginosa, luoteispuolella Metaxourgeío ja eteläpuolella Psyrí.


title: Stereo Hearts

text: Stereo Hearts on yhdysvaltalaisyhtye Gym Class Heroesin kappale, jolla vierailee yhtyeen Maroon 5 päälaulaja Adam Levine. Kappale julkaistiin yhtyeen viidennen, The Papercut Chronicles II-studioalbumin johdantosinglenä 14. kesäkuuta 2011. Kappale sai pääosin positiivisen vastaanoton musiikkikriitikoilta. Muun muassa MTV:n Jenna Hally Rubenstein kehui yhtyeen uutta suuntaa "Stereo Heartsilla", kirjoittaen että se on "hieman lipevämmin tuotettu kuin mitä pitäisi, mutta olemme yhä vankasti uuden kokeneellisen kappaleen takana."


title: Pagkráti

text: Pagkráti (; myös "Pangráti", "Pagráti", "Pankráti") on kaupunginosa Ateenassa Kreikassa. Se sijaitsee Ateenan ydinkeskustan itäpuolella suurin piirtein Panathinaïkó-stadionin ja Kansallisgallerian välisellä alueella ja kuuluu kaupungin 2. suuralueeseen. Kaupunginosa on mahdollisesti saanut nimensä Herakleen pankration-ottelusta.


title: Pagkráti

text: Pagkrátin alueen keskellä on Pagkrátin lehto ("Álsos Pagkratíou"). Kaupunginosan pohjoispuolella on Kolonákin kaupunginosa, länsipuolella Mets, itäpuolella Zográfoun ja Kaisarianín kaupungit, ja kaakkoispuolella Výronaksen kaupunki. Pagkrátin Profítis Ilías voidaan lukea myös omaksi kaupunginosakseen.


title: Salatut elämät (esityskausi 2006–2007)

text: Salattujen elämien yhdeksäs esityskausi esitettiin MTV3-kanavalla syksystä 2006 kevääseen 2007.


title: Pláka (Ateena)

text: Pláka () on kaupunginosa Ateenassa Kreikassa. Se on Ateenan vanhaa kaupunkia ja sijaitsee suunnilleen Akropolis-kukkulan sekä Sýntagma- ja Monastiráki-aukioiden väliin jäävällä alueella. Se kuuluu kaupungin 1. suuralueeseen.


title: Pláka (Ateena)

text: Plákan kaupungiosa käsittää Akropoliin pohjois- ja itäpuolisen alueen. Sen kokonaispinta-ala on noin 32,5 hehtaaria ja siihen kuuluu 106 asuinkorttelia. Kaupunginosa voidaan jakaa kolmeen osaan. Ne ovat Ylä-Pláka ("Áno Pláka"), joka käsittää Akropoliin rinteen ja on kooltaan noin 14 hehtaaria; Ala-Pláka ("Káto Pláka"), joka käsittää alemman ja tasaisemman alueen ja on kooltaan noin 18,5 hehtaaria; sekä Anafiótika, joka muodostaa omanlaisensa kykladista saaristokylää muistuttavan pienen kaupunginosan Akropoliin rinteessä.


title: Pláka (Ateena)

text: Lisäksi omaksi alueekseen erotetaan joskus Aérides, joka käsittää Roomalaisen agoran ympäristön. Plákan eteläpuolella on Makrygiánnin kaupunginosa, länsipuolella Monastirákin kaupunginosa. Plákan tori on nimeltään Plateía Filomoúsou Etaireías. Suunnilleen Plákan alueen kulmissa ovat Akrópolin, Monastirákin ja Sýntagman metroasemat.


title: Pláka (Ateena)

text: Pláka on rakennettu antiikin Ateenan asuinkorttelien päälle. Arkaaisella kaudella kaupungin keskus on saattanut sijaita Plákan paikalla. Muun muassa Ateenan niin kutsutun Arkaaisen agoran sekä Prytaneionin oletetaan sijainneen Plákan alueella jossakin Akropoliin koillis- tai itäpuolella.


title: Pláka (Ateena)

text: Nimi ”Pláka” on mahdollisesti peräisin siitä, että 1400-luvulla alueella asui arvaniitteja, jotka kutsuivat sitä nimellä "Pliak Athina" (”Vanha Ateena”). Toisaalta nimi voi tarkoittaa myös ”laakeaa” aluetta. Pláka on käytännössä se Ateenan kaupunki, josta tuli itsenäistyneen Kreikan pääkaupunki vuonna 1834.


title: Pláka (Ateena)

text: Kaupunginosan nykyiset rakennukset ovat pääosin peräisin 1800-luvulta, ja monet rakennuksista edustavat uusklassista arkkitehtuuria. Alueen kadut ovat kapeita ja niiden reitti seuraa monin osin antiikin aikaisia ja keskiaikaisia katuja. Eräs näistä on Tripódon-katu, joka noudattaa antiikin aikaista Kolmijalkojen kadun eli Tripodien kadun reittiä.


title: Pláka (Ateena)

text: Plákan antiikin aikaisista nähtävyyksistä tunnetuimmat ja parhaiten säilyneet ovat Lysikrateen muistomerkki sekä Roomalainen agora, joka tunnetaan erityisesti Tuulten tornista. Kaupunginosan alueella sijaitsee lukuisia bysanttilaisaikaisia kirkkoja, kuten Johannes Teologin kirkko ("Ioánnis Theológos"), Panagía Gorgoepíkooksen kirkko ("Palaiá Mitrópoli"), Pyhän Nikolaoksen kirkko ("Ágios Nikólaos Ragkavá"), Pyhän Katariinan kirkko ("Agía Aikateríni"), Vapahtajan kirkastumisen kirkko ("Metamórfosi Sotíros") sekä Vapahtajan kirkko ("Sotíra tou Kottáki"). Kaupunginosan pohjoislaidalla on vuonna 1862 valmistunut Ateenan katedraali ("Mitrópoli").


title: Pláka (Ateena)

text: Plákan muihin nähtävyyksiin kuuluvat muun muassa Ateenan yliopistomuseo, Kansantaiteen museo sekä Kreikan juutalainen museo. Kaupunginosassa sijaitsee Tanskan Ateenan-instituutin rakennus.


title: Psyrí

text: Psyrí ( tai Ψυρρή, "Psyrrí"; myös "Psirí" tai "Psirrí") on kaupunginosa Ateenassa Kreikassa. Se sijaitsee Ateenan vanhalla keskusta-alueella Ermoú-kadun pohjoispuolella ja kuuluu kaupungin 1. suuralueeseen.


title: Psyrí

text: Kaupunginosan keskuksessa on Iróon-aukio (Πλατεία Ηρώων, "Plateía Iróon") eli ”Sankareiden aukio”. Se on saanut nimensä siitä, että sille johtaa useita Kreikan kansallissankareille omistettuja katuja. Aukion ympärillä on uusklassisia rakennuksia. Kaupunginosan muita aukioita ovat Agíon Anargýron ja Agíon Asomáton -aukiot.


title: Psyrí

text: Psyrí on vanhaa työväenkaupunginosaa. Nykyisin se tunnetaan erityisesti ravintoloistaan ja baareistaan, joissa monessa soitetaan elävää musiikkia. Psyrín pohjoispuolella on Omónoian kaupunginosa, länsipuolella Kerameikós ja eteläpuolella Thiseío, Monastiráki sekä Ateenan vanhakaupunki Pláka.


title: Debaltseven taistelu

text: Debaltseven taistelu on Itä-Ukrainan sotaan liittyvä, tammikuussa 2015 alkanut taistelu Debaltseven kaupungin hallinnasta. Ukrainan asejoukot taistelivat pyrkien estämään kapinallisten pääsyn kaupunkiin. Tammi-helmikuun taisteluissa oli kuollut arviolta noin sata henkilöä ja helmikuun puoliväliin mennessä haavoittunut muutama sata.


title: Debaltseven taistelu

text: Debaltseve sijaitsi rintamalinjan taskussa ollen kolmelta puolelta saarroksissa. Se on rautateiden ja maanteiden solmukohta. Kaupungissa käytiin kovia taisteluja heinäkuun lopussa 2014, mutta ne rauhoittuivat. Kapinalliset tulittivat Debaltsevea harvakseltaan kuukausien ajan. Monet asukkaista jättivät kaupungin tammikuussa 2015. Kaupungissa olleet tuhannet ukrainalaissotilaat kaivautuivat maahan, kun kapinalliset kiristivät saartorengasta. Kapinalliset tulittivat kaupunkia helmikuussa entistä kiivaammin raskain asein pyrkien kohti kaupunkia. Kapinallisten mukaan Minskissä 12. helmikuuta 2015 solmittu tulitauko ei koskenut Debaltsevea. Kapinalliset eivät päästäneet sinne tulitaukotarkkailijoita. 17. helmikuuta kapinalliset tunkeutuivat itse kaupunkiin. He valtasivat sinä päivänä ainakin neljä viidesosaa kaupungista. Seuraavana päivänä valtasosa Ukrainan joukoista vetäytyi kaupungista.


title: Salatut elämät (esityskausi 2007–2008)

text: Salattujen elämien kymmenes esityskausi esitettiin MTV3-kanavalla syksystä 2007 kevääseen 2008.


title: Britannia Stadium

text: Britannia Stadium on jalkapallostadion Stoke-on-Trentissä, Staffordshiren kreivikunnassa, Englannissa. Stadion on Englannin Valioliigassa pelaavan Stoke Cityn kotistadion. Stadionin virallinen yleisökapasiteetti on 27 743 katsojaa. Stoke siirtyi vuonna 1997 pelaamaan vasta rakennetulle Britannia Stadiumille. Aikaisemmin Stoke oli pelannut kotiottelunsa Victoria Ground -stadionilla vuodesta 1878.


title: Britannia Stadium

text: Stadionin avasi virallisesti Stanley Matthews 30. elokuuta 1997. Ensimmäinen virallinen ottelu stadionilla pelattiin 27. elokuuta 1997, kun Rochdale ja Stoke City kohtasivat liigacupin ottelussa. Britannia Stadiumin yleisöennätys saavutettiin vuonna 2002 Evertonin ja Stoke Cityn välisessä FA Cupin kolmannen kierroksen ottelussa.


title: Thiseío

text: Thiseío (; myös "Thisío", "Thissío") on kaupunginosa Ateenassa Kreikassa. Se sijaitsee Ateenan vanhan keskustan länsiosassa ja kuuluu kaupungin 3. suuralueeseen. Kaupunginosa on saanut nimensä antiikin aikaisesta Hefaistoksen temppelistä, jota pidettiin aiemmin Theseuksen temppelinä. Hefaistoksen temppeli sijaitsee Ateenan antiikin aikaisella Agoralla, jonka alue kuuluu kaupunginosaan.


title: Thiseío

text: Kaupunginosassa sijaitsee Thiseíon metroasema. Kaupunginosan länsipuolella on Monastirákin kaupunginosa sekä Pláka, pohjoispuolella Gkázi ja Kerameikós, ja eteläpuolella Petrálona sekä Pnyks-kukkula.


title: Safe and Sound

text: Safe and Sound on yhdysvaltalaisen indie pop-duo Capital Citiesin kappale, jonka ovat sekä sanoittaneet että tuottaneet duon jäsenet Ryan Merchant ja Sebu Simonian. Se julkaistiin singlenä 6. tammikuuta 2011 ja ilmestyi ensin heidän ensimmäisellä, "Capital Cities"-EP:llä sekä myöhemmin yhtyeen debyyttistudioalbumin, In a Tidal Wave of Mysteryn johdantosinglenä. "Safe and Sound" muodostui duon läpimurtohitiksi, saavuttaen Yhdysvaltain Billboard Hot 100-listan sijan kahdeksan sekä kaupallista menestystä monilla muilla alueilla. Kappaleelle tuotettiin yhteensä kolme erilaista musiikkivideota, joista kolmas, Grady Hallin ohjaama Los Angeles Theatreen sijoittuva musiikkivideo oli ehdolla 56:ssa vuosittaisessa Grammy-palkintogaalassa kategoriassa "Paras musiikkivideo".


title: Barbara Dimmick

text: Barbara Dimmick on yhdysvaltalainen kirjailija. Hän on suorittanut Master of Arts -tutkinnon New Hampshiren yliopistossa Durhamissa. Lisäksi hän on koulutukseltaan ratsastuksenopettaja. Dimmick on opettanut luovaa kirjoittamista muun muassa Dartmouth Collegessa sekä pitänyt monenlaisia kursseja ja työpajoja kirjoittamisesta.


title: Barbara Dimmick

text: Dimmick on kotoisin Pennsylvaniasta, jonne sijoittuu myös hänen ensimmäinen romaaninsa "Matkalla huomiseen" ("In The Presence of Horses"). Romaanien lisäksi Dimmick on kirjoittanut novelleja, artikkeleja, esseitä ynnä muuta.


title: Barbara Dimmick

text: New Hampshire Writer’s Project palkitsi Dimmickin toisen romaanin "Heart-Side Up" Outstanding Work of Fiction -palkinnolla vuonna 2003.


title: Salatut elämät (esityskausi 2008–2009)

text: Salattujen elämien yhdestoista esityskausi esitettiin MTV3-kanavalla syksystä 2008 kevääseen 2009.


title: Gustaf Tigerstedt

text: Gustaf Adolf Fredrik Tigerstedt () oli ruukinpatruuna, sahanomistaja ja valtiopäivämies.


title: Gustaf Tigerstedt

text: Aateliseen Tigerstedt -sukuun kuuluneen Tigerstedtin isä oli ruukinpatruuna Adolf Wilhelm Tigerstedt ja äiti Maria Gustafva Collin. Hän opiskeli yliopistossa ja oli perustamassa Savo-karjalaista osakuntaa 1833, mutta tuli erotetuksi yliopistosta. 1835 lähtien hän työskenteli isänsä Juankoskella omistamalla Juantehtaan ruukilla apulaisisännöitsijänä. Tigerstedt toimi myös Juankoskella sijainneen Säyneisen eli Gustafsforsin ruukin isännöitsijänä. Hän osti molemmat ruukit ja vielä Kortteisen ruukin Kaavilta isältään 1849, mutta myi ne parin vuoden päästä. Koskiosuuksia hankkinut Tigerstedt suunnitteli Kokemäenjoen Kolsinkoskeen vesisahaa ja koko joen käyttöä laajamittaiseen puutavaran uittoon. Sahayhtiöön hän sai liikekumppaniksi apteekkari Christian Hobinin. Hän toimi äänettömänä yhtiömiehenä myös Porin höyrysahayhtiössä, jolle hän toimitti tukkeja, mutta yhtiö joutui selvitystilaan 1866. Sille luovuttamastaan Kolsinkoskesta ja metsävuokraussopimuksista Tigerstedt kävi oikeutta, kunnes pääsi sopimukseen yhtiön uuden omistajan Wilhelm Rosenlewin kanssa. Hankkimansa Reposaaren sahan oikeudet hän taas myi ruotsalaiselle J. E. Franckelle. 1862 lähtien Tigerstedt asui Kokemäelle rakentamassaan Gustafsvikin kartanossa. Hän oli Suomalaisen Kirjallisuuden Seuran ja Suomen Talousseuran jäsen ja toimi sukunsa edustajana valtiopäivillä1867, 1872 ja 1877.


title: Gustaf Tigerstedt

text: Tigerstedtin puoliso vuodesta 1838 oli Catharina Fredrika Schildt (1809-1878).


title: Luettelo integraaleista

text: Tässä on luettelo tavallisimpien matemaattisten operaattoreiden sekä funktioiden integraaleista.


title: Salatut elämät (esityskausi 2009–2010)

text: Salattujen elämien kahdestoista esityskausi esitettiin MTV3-kanavalla syksystä 2009 kevääseen 2010.


title: Yleisluistelun Euroopan-mestaruuskilpailut 1959

text: Pikaluistelun EM-kilpailut 1959 käytiin 31. tammikuuta– 1. helmikuuta Göteborgin Nya Ullevilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.


title: Falcon 9 v1.1

text: Falcon 9 v1.1 on SpaceX:n Falcon-rakettiperheeseen kuuluva kantoraketti. Se on toinen versio Falcon 9 -raketista. V1.1 kehitettiin vuosina 2010–2013, ja se teki ensilentonsa 29. syyskuuta 2013 kuudennella Falcon 9 -lennolla. Raketti on kokonaisuudessaan SpaceX:n suunnittelema ja valmistama.


title: Falcon 9 v1.1

text: Kaksivaiheisen raketin molemmat vaiheet käyttävät ajoaineena nestemäistä happea (LOX) ja rakettikäyttöön tarkoitettua tarkemmin jalostettua RP-1-kerosiinia. V1.1 pystyy nostamaan 13 150 kilogramman kuormia matalalle maan kiertoradalle (LEO) ja 4 850 kilogramman kuormia GTO-radalle, mikä asettaa Falcon 9 v1.1:n laukaisujärjestelmien keskiluokkaan kuormilla mitattuna.


title: Falcon 9 v1.1

text: Falcon 9 v1.1 on rakenteeltaan uudistettu, ja sen Merlin 1D -rakettimoottorit tuottavat 60 prosenttia enemmän työntövoimaa edelliseen v1.0-versioon nähden. Raketti on arviolta 60 prosenttia raskaampi kuin v1.0.


title: Falcon 9 v1.1

text: Falcon 9 v1.1:tä ja Dragon-kapselia on käytetty huhtikuusta 2014 lähtien kansainvälisen avaruusaseman miehittämättömiin rahtilentoihin, jotka ovat osa NASAn kanssa tehtyä Commercial Resupply Services (CRS) -ohjelmaa. V1.1 oli Falcon-rakettiperheen ainoa aktiivikäytössä oleva raketti.


title: Falcon 9 v1.1

text: Falcon 9 v1.1 on kaksivaiheinen LOX ja RP-1 -polttoaineita käyttävä kantoraketti.


title: Falcon 9 v1.1

text: Falcon 9 v1.1 on v1.0:aan nähden 60 prosenttia raskaampi, ja sen päivitetyt Merlin 1D -rakettimoottorit tuottavat noin 60 prosenttia enemmän työntövoimaa v1.0:n Merlin 1C -moottoreihin verrattuna. Päivitysten ansiosta v1.1:n hyötykuorma on noin 3 tonnia korkeampi, 13 150 kilogrammaa v1.0:n 10 454 kilogrammaan nähden. Falcon 9 v1.1:n ensimmäisen vaiheen moottorit on järjestetty myös uudelleen. Rakettivaiheiden erkanemiseen käytettävä järjestelmä suunniteltiin myös uudelleen, v1.1:n järjestelmässä on kolme kiinnityspistettä v1.0:n kahdentoista sijasta. Raketin avioniikkaa ja ohjelmistoja on myös päivitetty. Myöhempiin v1.1-raketteihin on lisäksi asennettu neljä laskutelinettä ja ritilämäiset ohjaussiivekkeet laskeutumiskokeita varten.


title: Falcon 9 v1.1

text: Vuoden 2013 syyskuun laukaisun jälkeen toisen vaiheen moottorin sytytysaineen syöttölinjojen eristystä parannettiin, jotta rakettimoottorin uudelleenkäynnistys tapahtuisi luotettavammin avaruudessa moottorin ollessa sammutettuna pidempiä jaksoja.


title: Falcon 9 v1.1

text: SpaceX:n uusi nokkakartio otettiin käyttöön v1.1:n ensimmäisellä lennolla. Apollo-ohjelman Saturn V -raketin tapaan Falcon 9 pystyy saavuttamaan halutun kiertoradan, vaikka kaksi ensimmäisen vaiheen moottoreista lopettaisi toimintansa kesken nousun.


title: Falcon 9 v1.1

text:
Falcon 9 v1.1:n ensimmäisen vaiheen koekäyttö suoritettiin heinäkuussa 2013. Vaiheen moottoreina on yhdeksän Merlin 1D -rakettimoottoria, jotka tuottavat yhteensä 5 886 kilonewtonin (654 kN per moottori) työntövoiman merenpinnassa. Ensimmäinen vaihe palaa 180 sekuntia, minkä aikana sen työntövoima kasvaa 6 444 kilonewtoniin (716 kN per moottori) raketin noustessa ilmakehän ulkopuolelle. Ensimmäisen vaiheen moottorien sytytykseen käytetään v1.0:n tapaan pyroforista trietyylialumiinin ja trietyyliboraanin seosta (TEA-TEB). Falcon 9 v1.1:n ensimmäisen vaiheen moottorit on järjestetty uudestaan niin, että kahdeksan moottoria muodostaa ympyrän keskimmäisen moottorin ympärille. SpaceX käyttää uudesta järjestelystä nimeä Octaweb, ja sen on tarkoitus tehostaa raketin tuotantoprosessia ja parantaa raketin luotettavuutta.
V1.1-raketin ensimmäiseen vaiheeseen on asennettu myös neljä laskutelinettä ja ritilämäiset ohjaussiivekkeet, joita käytetään ensimmäisen vaiheen talteenottokokeiluissa. Ohjaussiivekkeitä kokeiltiin ensikertaa kesäkuussa 2014 F9R Dev-1 -koeraketissa, ja v1.1-rakettiin ne asennettiin CRS-5-lennolle. Yhtiö on tehnyt laskeutumiskokeita käytöstä poistuneella Grasshopper- ja tuhoutuneella Falcon 9R Dev1 -koeraketillaan sekä Falcon 9 v1.1 -raketin ensimmäisellä vaiheella joidenkin laukaisujen yhteydessä.


title: Falcon 9 v1.1

text: Toisen vaiheen voimanlähteenä on yksi 801 kilonewtonin Merlin 1D Vacuum -moottori, joka on muunneltu tyhjiökäyttöä varten Merlin 1D:stä. Toinen vaihe palaa 375 sekunnin ajan.


title: Falcon 9 v1.1

text: Rakettivaiheet yhdistävä välikappale on hiilikuitu-alumiinirakenteinen. Rakettivaiheiden erottaminen tapahtuu paineilmalla pyrotekniikan sijaan.


title: Falcon 9 v1.1

text: Raketin polttoainesäiliöt valmistetaan kitkahitsaamalla alumiini-litium-metalliseoksesta. Toisen vaiheen polttoainesäiliö on pitkälti vain lyhennetty versio ensimmäisen vaiheen tankista, ja sen valmistuksessa käytetään pitkälti samoja menetelmiä ja työkaluja, mikä tehostaa tuotantoa.


title: Falcon 9 v1.1

text: Falcon 9 v1.1:n nokkakartio on 13,1 metriä pitkä, ja sen halkaisija on 5,2 metriä. Nokkakartiota käytettiin ensikertaa Falcon 9 v1.1 -raketin ensimmäisellä laukaisulla, joka vei CASSIOPE-satelliitin avaruuteen. Dragon-laukaisujen yhteydessä voidaan laukaista myös pieniä satelliitteja, jotka kuljetetaan avaruuteen kapselin paineistamattomassa osassa.


title: Falcon 9 v1.1

text: SpaceX valmistaa nokkakartiot Hawthornessa, Kaliforniassa. Kartiolle tehtiin erilaisia kokeita NASAn Glenn Research Centerin Plum Brookin asemalla ennen sen käyttöönottoa keväällä 2013. Kokeisiin kuuluivat akustisten shokkiaaltojen, mekaanisten värinöiden ja sähköstaattisten purkausten vaikutusten tutkiminen, joita tehtiin täysikokoiselle nokkakartiolle tyhjiökammiossa. SpaceX maksoi NASAlle 581 300 dollaria koelaitosten käytöstä.


title: Falcon 9 v1.1

text: SpaceX alkoi kehitellä päivitystä v1.1-rakettiin vuoden 2015 alkupuolella. Raketin ensimmäisen vaiheen työntövoimaa aiottiin kasvattaa 15 prosentilla ja rakettivaiheisiin pyrittiin saamaan enemmän polttoainetta jäähdyttämällä ne matalampaan lämpötilaan ja laajentamalla toisen vaiheen tankkia noin kymmenellä prosentilla. Muutosten taustalla on SpaceX:n halu suorittaa erilaisia kokeita raketin ensimmäisellä vaiheella myös GEO-laukaisujen yhteydessä. Muutosten ennustettiin maaliskuussa 2015 hidastavan Falcon 9 v1.1:n sertifiontiprosessia USAF:in ja NASAn laukaisuja varten.


title: Falcon 9 v1.1

text: Kesällä 2015 epäonnistuneen CRS-7 -lennon myötä jatkokehityssuunnitelmat muuttuivat jossain määrin. suunnitelmana oli, että tehdään vielä Falcon 9 v1.1 -raketilla.


title: Falcon 9 v1.1

text: Falcon 9 v1.1:n uusien osien kokeet alkoivat huhtikuussa 2013 ensimmäisen vaiheen sytytysjärjestelmän koekäytöllä. SpaceX teki kesäkuun 2013 alulla kymmenen sekunnin koepolton ja heinäkuussa täyden kolmen minuutin polton raketin ensimmäiselle vaiheelle.


title: Falcon 9 v1.1

text: Syyskuussa 2013 SpaceX:llä oli käytössä 9,3 hehtaaria tehdastiloja rakettien ja moottorien tuotantoon. Yhtiön tavoitteena oli kasvattaa rakettituotanto ensin 24 raketin vuositahtiin vuoden 2014 loppuun mennessä ja lopulta 40 raketin vuositahtiin.


title: Falcon 9 v1.1

text: Yhdysvaltain ilmavoimat ilmoitti toukokuussa 2015 Falcon 9:n läpäisseen asevoimien satelliittien laukaisuun tarvittavan sertifioinnin.


title: Falcon 9 v1.1

text: SpaceX oli käyttänyt tammikuussa 2016 sekä Cape Canaveral Air Force Stationin SLC-40- että Vandenberg AFB:n SLC-4E -laukaisualustaa Falcon 9 v1.1:n laukaisuun. Yhtiön yksityisen laukaisupaikan rakentaminen käynnistyi syyskuussa 2014 Brownsvillessä, Texasissa. Laukaisupaikasta kilpailivat Texasin lisäksi Puerto Rico ja Florida. Uutta yhtiön omistamaa laukaisupaikkaa on tarkoitus käyttää kaupallisiin laukaisuihin.


title: Falcon 9 v1.1

text: SpaceX:n verkkosivujen mukaan yhden Falcon 9 v1.1 -raketin kaupallisen laukaisun hinta oli 61,2 miljoonaa dollaria .


title: Falcon 9 v1.1

text: NASAn CRS-huoltolentojen keskihinta on 133 miljoonaa dollaria per laukaisu, sillä koko sopimuksen arvo on 1,6 miljardia dollaria, ja se tehtiin ensimmäisistä 12 rahtilennosta, minkä seurauksena v1.0- ja v1.1-laukaisujen hinnoissa ei ole eroa. Sopimus tehtiin 20 000 kilogramman rahtimäärän kuljettamisesta asemalle 12 lennon aikana.


title: Falcon 9 v1.1

text: SpaceX:n mukaan sen Yhdysvaltain armeijalle tekemät laukaisut ovat puolet kalliimpia tavalliseen kaupalliseen laukaisuun nähden niiden vaatiman varmennusprosessin takia. Yhden sotilaslaukaisun hinnaksi tulisi tällöin keskimäärin 90 miljoonaa dollaria.


title: Falcon 9 v1.1

text: SpaceX teki kesäkuussa 2012 sopimuksen Spaceflight Inc. -yrityksen kanssa, joka kehittää Yhdysvaltain puolustusministeriön EELV-laukaisuissa käytetyn ESPA-hyötykuorma-adapterin tapaista Spaceflight Secondary Payload System (SSPS) -adapteria. Sopimuksen mukaan SSPS-adapteria olisi ollut tarkoitus käyttää Falcon 9 -laukaisussa vuoden 2013 alussa. Spaceflightin ja SpaceX:n yhteistyön jatkumisesta tai yhteisistä Falcon 9 -laukaisuista ei tullut uutta tietoa sopimuksen julkistamisen jälkeen. Spaceflight on laukaissut erilaisia kuormia avaruuteen muiden yritysten raketeilla, kuten kolmella Orbital Sciencesin Antares-laukaisulla. Yhtiön verkkosivut ilmoittivat maaliskuussa 2015 sen tekevän edelleen yhteistyötä SpaceX:n kanssa. Spaceflightilla oli suunnitelmissa yhteensä 87 satelliitin laukaisu SHERPA-hyötykuorma-adapterinsa kanssa Falcon 9 -raketin kyydissä.


title: Stupid Girls

text: Stupid Girls on yhdysvaltalaisartisti Pinkin kappale, joka julkaistiin hänen "I'm Not Dead"-studioalbumin ensimmäisenä singlenä vuonna 2006. Kappaleen ovat sanoittaneet Pink, Billy Mann, Niklas Olovson ja Robin Mortensen Lynch sekä tuottaneet Billy Mann ja MachoPsycho.


title: Liberty Stadium

text: Liberty Stadium on jalkapallostadion Swanseassa, Walesissa. Stadion on Englannin Valioliigassa pelaavan Swansea Cityn kotistadion. Stadionin virallinen yleisökapasiteetti on 20 827 katsojaa. Swansea siirtyi vuonna 2005 pelaamaan vasta rakennetulle Liberty Stadiumille. Aikaisemmin Swansea oli pelannut kotiottelunsa Vetch Field-stadionilla vuodesta 1912.


title: Liberty Stadium

text: Ensimmäinen virallinen ottelu stadionilla pelattiin 23. heinäkuuta 2005, kun Fulham ja Swansea City kohtasivat ystävyysottelussa. Walesin jalkapallomaajoukkue on myös pelannut muutamia otteluitaan stadionilla. Liberty Stadium on myös Rugby-joukkue The Ospreysin kotistadion.


title: Michael Schumacher (jääkiekkoilija)

text: Michael Schumacher (s. 25. elokuuta 1993 Örnsköldsvik, Ruotsi) on ruotsalainen jääkiekkohyökkääjä, joka edustaa AHL:ssä pelaavaa San Antonio Rampagea. Los Angeles Kings varasi Schumacherin NHL:ään vuoden varaustilaisuuden 200. vuorolla.


title: Michael Schumacher (jääkiekkoilija)

text: Schumacher on Stenungsunds HF:n kasvatti. Hän vaihtoi 16-vuotiaana seuraa ja siirtyi Frölunda HC:een, jossa pelasi kaksi kautta häntä vanhempien ikäluokkien kanssa U18- ja U20-sarjoissa. Schumacher ilmoitti kiinnostuksensa Kanadan CHL-juniorisarjaa kohtaan, ja OHL-joukkue Owen Sound Attack varasi hänet vuonna 2011. Schumacherin pelaajaoikeudet siirtyivät pian Sault Ste. Marie Greyhoundsille, jossa hän pelasi kaksi kautta.


title: Michael Schumacher (jääkiekkoilija)

text: Los Angeles Kings varasi Schumacherin vuoden samana vuonna kun hän siirtyi Kanadan juniorisarjoihin. Schumacher valitsi juniorisarjan, jotta voisi rauhassa kehittyä pelaajana. Los Angeles ei koskaan tehnyt pelaajasopimusta Schumacherin kanssa, minkä vuoksi hän teki vuonna 2013 yksivuotisen sopimuksen AHL-joukkue Lake Erie Monstersin kanssa.


title: Michael Schumacher (jääkiekkoilija)

text: Ensimmäisellä ammattilaiskaudellaan 2013–2014 Schumacher pelasi puolet kaudesta AHL:ssä, mutta myös Lake Erien farmijoukkueessa CHL-liigan Denver Cutthroatsissa. Schumacher teki kesällä jatkosopimuksen Lake Erien kanssa, ja sai pelata koko kauden AHL:ssä. Kaudeksi 2015–2016 Schumacher teki sopimuksen AHL-joukkue San Antonio Rampagen kanssa, ja sai siten osallistua Colorado Avalanchen harjoitusleirille.


title: Sisko Latvus

text: Sisko Latvus (s. 1945 Närpiö, julkaissut myös nimellä Sisko Pörsti) on suomalainen kirjailija. Hän on kirjoittanut pääasiassa lasten- ja nuortenkirjoja. Esikoisteos "Saviminä" ilmestyi vuonna 1965. Latvuksen kirjoja on käännetty ruotsiksi, norjaksi, tanskaksi, saksaksi ja unkariksi. Koulutukseltaan Latvus on filosofian maisteri.


title: Sisko Latvus

text: Latvus palkittiin J. H. Erkon kirjoituskilpailussa vuonna 1963. Latvuksen teos "Kaukana omalta maalta" oli Finlandia Junior -ehdokkaana vuonna 2011 ja "Kaksi sateenkaarta" Topelius-palkintoehdokkaana vuonna 2015.


title: Sweet About Me

text: Sweet About Me on australialaisen laulaja-lauluntekijä Gabriella Cilmin kappale hänen Lessons to Be Learned-debyyttialbumilta. Kappaletta käytettiin Suren ja Dove Bodywashin televisiomainoksissa Euroopassa sekä Rexona Roll Onin mainoksessa Brasiliassa. Yhdysvalloissa sitä puolestaan käytettiin Hair Cutteryn mainoksessa lyhyen aikaa. Kappale esiintyy brasilialaisen telenovela A Favoritan kansainvälisellä soundtrackillä sekä portugalilaisen telenovela "Feitiço de Amorin" soundtrackillä. Kappale on mukana myös NBC:n televisiosarjan "Lipstick Jungle" jaksossa "Chapter Ten: Let It Be" sekä VH1:n realitysarjassa .


title: Sweet About Me

text: Kappaleesta on olemassa kaksi eri versiota: Albumi- sekä radioversio. Ensimmäinen versio on leikattu puoliksi radioversiossa ja kappale alkaa sanoilla: ""Oh, watching me hanging by a string this time"", jota seuraa ""Oh, easily climax of a perfect lie"". Albumiversiossa on toisto ensimmäisestä linjasta, joka seuraa linjaa: ""Don't, easily a smile worth a hundred lies"", radioversiossa nämä kaksi linjaa tulevat ennen kertosäkeeseen menemistä. A Twenty Ten Mix kappaleesta "Sweet About Me" oli sisällytetty Cilmin toiselle studioalbumille, Tenille joka julkaistiin maaliskuussa 2010.


title: Sweet About Me

text: PRS for Music ilmoitti 21. joulukuuta 2009, että "Sweet About Me" oli Britanniassa vuoden 2009 soitetuin kappale. Kappale voitti myös Grand Prixin 46:ssa Sopot International Song Festivalissa vuonna 2009.


title: Torstein Seiersten

text: Olav Torstein Seiersten (22. huhtikuuta 1931 Brandbu, Oppland ) oli norjalainen pikaluistelija 1950-luvulla.


title: Torstein Seiersten

text: Torsten Seiersten nousi pinnalle jo nuorisosarjoissa 1950-luvun alussa yhdessä Knut Johannesenin kanssa. Vuonna 1952-53 hän palveli Norjan Saksassa miehitysjoukkoina toimineessa norjalaisprikaatissa. Pikaluistelu-uransa aikana hän oli töissä Norja rautateillä konduktöörinä. Työ hankaloitti täysipainoista valmentautumista pikaluisteluun.


title: Torstein Seiersten

text: Vuoden 1956 Cortina d'Ampezzon olympialaisissa hän sai luistella 5000 metriä, jolla matkalla hän sijoittui 10:ksi. Kisojen jälkeen järjestetyissä MM-kisoissa Oslon Bisletillä hän voitti 10 000 ennen paria Oleg Gontšarenkoa. Yhteispisteissä hän oli neljäs. Vuosina 1957 ja 1958 hän oli MM-kisoissa molemmilla kerroilla viides. Vuoden 1960 Squaw Valleyn kisoissa Seiersten paransi 10 000 sijoitustaan olleen kuudes. Parhaimmaksi olympiasijoitukseksi muodostui 5 000 metrin neljäs sija häviten kahdella kymmenyksellä pronssimitalin.


title: Torstein Seiersten

text: Norjan mestaruuskisoihin Seiersten osallistui vuosina 1953-1964. Hän oli lopettamassa uraansa jo vuonna 1962, mutta valmentaessaan Stein Johnsonia jatkoi samalla omaa uraansa. Viimeisen kerran urallaan hän osallistui vuoden 1961 MM- ja EM-kisoissa. Parhaat tuloksensa hän teki uransa lopulla vuoden 1963 alussa 1 000, 5 000 ja 10000 metrillä. Samaan aikaan kilpaillut Knut "Kuppern" Johannesen oli Seierstenille liian kova pala, sillä maanmies Johannesen voitti vastaavana aikana useita olympiamitaleita, MM- ja EM-mitaleita.


title: Torstein Seiersten

text: Uransa jälkeen Seiersten toimi Norjan pikaluistelujoukkueen johtajana 1960-luvulla.


title: Otto Axel Österblad

text: Otto Axel Österblad (25. lokakuuta 1826 Hamina – 23. elokuuta 1853 Helsinki) oli suomalainen runoilija.


title: Otto Axel Österblad

text: Österbladin vanhemmat olivat eversti Jakob Österblad (1799–1862) ja Charlotta Elisabet Widén. Hän kävi Haminan kadettikoulua 1841–1846 ja pääsi ylioppilaaksi Helsingissä 1847. Österblad opiskeli Helsingin yliopistossa ja hän sai 1852 vuoden matkastipendin Moskovaan. Österblad julkaisi runoja nimimerkillä "A-l".


title: Seppo Rihlama

text: Seppo Rihlama, sukunimi aik. "Rickelt" (12. lokakuuta 1923 Turku – 1. toukokuuta 2009 Vantaa) oli suomalainen arkkitehti. Hänet tunnettiin erityisesti väriopin ja valaistuksen käytön asiantuntijana.


title: Seppo Rihlama

text: Rihlama pääsi ylioppilaaksi 1941 Turun suomalaisesta lyseosta. Palveltuaan jatkosodan aikana kenttätykistössä ja ilmavoimissa hän valmistui sodan jälkeen arkkitehdiksi Teknillisestä korkeakoulusta 1954.


title: Seppo Rihlama

text: Rihlama toimi Tampereen kaupungin apulaiskaupunginarkkitehtina 1955–1959. Hän oli sitten Tampereen teknillisen oppilaitoksen lehtorina ja talonsuunnittelun yliopettajana 1969–1986 sekä oppilaitoksen arkkitehtuurilinjan johtajana 1985–1986. Rihlama perusti oman arkkitehtitoimiston 1960. Toimisto erikoistui kirkkojen suunnitteluun ja restaurointiin.


title: Seppo Rihlama

text: Rihlama tutki värien ja valaistuksen vaikutusta eri ympäristöissä ja piti näistä aiheista luentoja sekä kirjoitti artikkeleita ja kirjoja. Hän laati oman RA-väriympyrän jonka hän julkaisi värioppia käsitelleessä kirjassaan.


title: Salli Parikka Wahlberg

text: Salli Parikka Wahlberg (s. 8. tammikuuta 1952 Heinola) on suomalainen kuvittaja, graafikko ja kuvataiteilija.


title: Salli Parikka Wahlberg

text: Parikka kirjoitti ylioppilaaksi Savonlinnan Taidelukiosta vuonna 1971. Sen jälkeen hän opiskeli Taideteollisessa korkeakoulussa kuvanveistoa, piirustusta ja maalausta. Parikka käyttää työskennellessään akvarellivärejä, puuvärejä, pastelliliituja sekä sivellin- ja retussitekniikkaa. Vuodesta 2002 hän on alkanut yhä enemmän käyttää myös tietokoneen grafiikkaohjelmia sekä kuvittamiseen että taittamiseen, mutta se ei kuitenkaan sivuuta akvarelli- eikä muita käsityötekniikoita. Hän maalaa myös paljon öljyväreillä sekä muotokuvia että fantasiaa.


title: Salli Parikka Wahlberg

text: Parikka tunnetaan erityisesti lastenkirjojen kuvittajana. Hänen ensimmäinen kuvitustyönsä oli Sisko Latvuksen kirja "Jukka käy kaupassa" vuonna 1976. Jukka-kirjasarjaan kuuluu kolme osaa, joista seuraava on "Jukka päiväkerhossa" ja kolmas on "Jukka saaressa" vuosina 1977−1978. Kirjasarjaa on käännetty useille kielille. Parikka on kuvittanut myös mm. Pia Perkiön, Aira Savisaaren ("Isokämmen ja Pikku Onni 1997") ja Eila Jaatisen lastenkirjoja , samoin kuin Ulla-Mari Kellomäen, Ann-Catrin Wulffin ja Anna-Mari Kaskisen teoksia, joista osa on satuisampia, osa vakavampia lastenkirjoja. Merja Jalon ja Marvi Jalon kirjoittaman "Murren koirakoulun" kaksi ensimmäistä osaa Parikka Wahlberg kuvitti ja taittoi sekä suunnitteli niiden markkinoimiseksi kotisivut, joita hän kuvittaa ja joille Jalon sisarukset kirjoittavat. Kirjailija Eila Jaatinen toimitti kaksi mm. Suomalaisen Kirjallisuuden Seuran arkistoista koottua satukirjaa "Suomalaisten satujen helmiä" 1 ja 2, jotka Parikka kuvitti.


title: Salli Parikka Wahlberg

text: Parikka on kuvittanut myös paljon oppikirjoja, joista viimeisin on pohjoissaamenkielinen aapinen, "Áppes" vuonna 2010. Sen on kirjoittanut utsjokelainen opettaja Inga Guttorm. "Áppesin" ja edellisen vastaavan aapisen välissä on kulunut 30 vuotta. Aapiselle tehtiin myös kaksi työkirjaa, toinen syksyä ja toinen kevättä varten. Parikka kuvitti myös "Selkoraamatun" (2013 LK), jonka tekstin kirjoitti selkokielelle Pertti Rajala.


title: Salli Parikka Wahlberg

text: Syksyllä 2016 ilmestynyt "Hiiriukin synttäriomena" on Tmi Salli Parikan kustantama satukirja. Salli Parikka Wahlberg on sekä kuvittanut, kirjoittanut että taittanut kirjan. Ruotsinkielinen versio "Morfars Födelsedagsäpple" ilmestyi joulukuussa 2016, ja englanninkielinen versio "Grandpa Mouse´s Birthday Apple" syyskuussa 2017.


title: Salli Parikka Wahlberg

text: Parikka on tehnyt muun muassa partiolaisten adventtikalenterin vuosina 1995 ja 1998 . Hän on tehnyt adventtikalentereita Alma Medialle vuosina 2010-2016, vuosina 1990-2005 Suomen Lähetysseuralle, suklaakalentereita M-Realille ja Karkkipussille sekä Junior-kalentereita Merita-pankille.


title: Salli Parikka Wahlberg

text: Parikka on tehnyt lukuisan määrän kortteja, joista enimmäkseen joulukortteja mm. Unicefille, SPR:lle, Paletti Oy:lle (entinen Paperitaide Oy), Karto Oy:lle ja Putinki Tukku Oy:lle, (nykyisin Putinki Oy) sekä Mannerheimin Lastensuojeluliitolle ja Kehitysvammaisten Tukiliitolle, Invalidiliitolle, Kuurojenliitolle sekä muille järjestöille ja yksityisille yrityksille. Suomen Lions-liitto ry tilasi 100-vuotisjuhlakortin jouluksi 2017.


title: Salli Parikka Wahlberg

text:
Parikka Wahlberg piirsi kevääksi 2015 ”Kevätviserrys”-nimisen postimerkin.
Merkki valittiin yleisöäänestyksellä vuoden 2015 kauneimmaksi postimerkiksi. “Kevätviserrys" valittiin myös keväällä 2017 yleisöäänestyksellä vuoden 2016 kauneimmaksi postimerkiksi.


title: Rudie Liebrechts

text: Rutgerus ”Rudie” Liebrechts (s. 6. syyskuuta 1941 Vlaardingen) on alankomaalainen pikaluistelija, joka saavutti MM-mitaleja 1960-luvun alkupuoliskolla.


title: Rudie Liebrechts

text: Rudie Liebrechts nousi kansainväliseen näkyvyyteen vuoden 1961 MM-kisoissa, joissa hän sijoittui heti ensimmäisissä MM-kisoissaan kolmanneksi. Seuraavasta vuodesta eli vuodesta 1962 tuli välivuosi, mutta vuonna 1963 hän voitti muun muassa Hollannin-mestaruuden. Vuoden 1964 Innsbruckin olympialaisissa Liebrechts menestyi parhaiten 10 000 metrillä sijoittumalla neljänneksi. Saman vuoden MM-kisoissa hän uusi pronssimitalin ja oli EM-kisoissa viides. Vuonna 1964 hän uusi myös maansa mestaruuden. Seuraavien vuosien MM-kisoissa Hollannista nousi kaksi uutta nimeä kärkeen, Kees Verkerk ja Ard Schenk, jolloin Liebrechts jäi hieman heidän varjoon. Liebrechts itse sijoittui vuoden 1965 MM-kisoissa kuudenneksi ja vuoden 1966 kisoissa kahdeksanneksi. Vuoden 1965 EM-kisoissa tuli hänen paras EM-sijoituksensa eli neljäs. Viimeisen kerran hän osallistui EM-kisoihin vuonna 1967 Lahdessa.


title: Rudie Liebrechts

text: Parhaat lajikohtaiset tulokset:


title: Rudie Liebrechts

text: Näistä 3 000 metrin oli MM-tulos, jonka hän luisteli Oslossa.


title: Rudie Liebrechts

text: Pikaluistelu-uransa hän lopetti kauden 1968 jälkeen.


title: Rudie Liebrechts

text: Pikaluistelun lisäksi Rudie Liebrechts oli kansallinen maantiepyöräilyn mestari. Hän voitti muun muassa vuoden 1965 Tour Goudan.


title: Elina Born

text: Elina Born (s. 29. kesäkuuta 1994) on virolainen laulaja.


title: Elina Born

text: Born sijoittui toiseksi Eesti otsib superstaari -laulukilpailun viidennellä kaudella vuonna 2012. Hän oli Viron euroviisukarsintojen finaalissa vuonna 2013 kappaleella ”Enough”, mutta ei selviytynyt Viron edustajaksi. Born osallistui euroviisukarsintoihin myös vuonna 2015 voittaen Eesti Laul -kilpailun yhdessä Stig Rästan kanssa laulamallaan ”Goodbye to Yesterday” -kappaleella. Voiton myötä he pääsivät edustamaan Viroa vuoden 2015 euroviisuihin, jossa he sijoittuivat seitsemänneksi. Elina osallistui vuoden 2017 Euroviisukarsintoihin päässen finaaliin kappaleella "In Our Out" jääden viimeiseksi.


title: Vladimir Antipov

text: Vladimir Borisovitš Antipov (; s. 14. tammikuuta 1978 Apatity, Venäjän SFNT, Neuvostoliitto) on venäläinen entinen jääkiekkoilija. Hän pelasi urallaan KHL:ssä 285 runkosarjaottelua tehopistein 64+84=148 ja keräten 131 jäähyminuuttia sekä 72 playoff-ottelua tehopistein 18+12=30 ja keräten 37 jäähyminuuttia. Antipin pelasi myös KHL:ää edeltäneessä Venäjän superliigassa yhteensä 487 runkosarjaottelua tehopistein 129+140=269 ja keräten 462 jäähyminuuttia sekä 61 playoff-ottelua tehopistein 15+15=30 ja keräten 52 jäähyminuuttia. Hän pelasi urallaan myös kahtena kautena Pohjois-Amerikassa.


title: Vladimir Antipov

text: Antipov aloitti miesten pelinsä Torpedo Jaroslavlin kakkosjoukkueessa Venäjän toiseksi korkeimmalla sarjatasolla Vysšaja Ligassa kaudella 1995–1996. Toronto Maple Leafs varasi hänet neljännellä kierroksella 103. pelaajana . Kaudella 1996–1997 Antipov nousi Torpedo Superliiga-joukkueeseen, jossa hän teki 27 runkosarjaottelussa tehot 6+4=10. Kaudeksi 1999–2000 Antipov siirtyi Pohjois-Amerikkan Maple Leafsin organisaatioon. Hän pelasi kauden aikana sekä ECHL-joukkue South Carolina Stingraysissa, AHL-joukkue St. John's Maple Leafsissa että IHL-joukkue Long Beach Ice Dogsissa. Kaudella 2000–2001 Antipov ehti pelata St. John'sissa yhdeksän ottelua, kunnes hän palasi takaisin Lokomotiv Jaroslavliin (ent. Torpedo Jaroslavl).


title: Vladimir Antipov

text: Kauden 2001–2002 päätteeksi Antipov voitti Jaroslavlissa Venäjän-mestaruuden. Kaudella 2002–2003 hän jakoi joukkueen sisäisen pistepörssin toisen sijan Anton Butin kanssa. Antipovin kausi päättyi taas Venäjän-mestaruuteen. Kaudella 2003–2004 hän oli Jaroslavlin toiseksi paras maalintekijä ja kolmanneksi paras pistemies tehoilla 13+12=25. Antipov edusti joukkuetta kauden aikana myös Spengler Cupissa, jonka tähdistökentälliseen hänet valittiin. Kaudella 2004–2005 Antipov voitti Jaroslavlin sisäisen piste-, maali- ja syöttöpörssin tehoilla 18+22=40, joilla hän jakoi koko Superliigan pistepörssin kahdeksannen sijan TsSKA Moskovaa ja Dinamo Moskovaa edustaneen Aleksandr Frolovin ja TsSKA Moskovan Nikolai Žerdevin kanssa. Kaudella 2005–2006 Antipov jakoi tehoilla 14+17=31 Jaroslavlin sisäisen pistepörssin kolmannen sijan Ivan Tkatšenkon kanssa.


title: Vladimir Antipov

text: Kaudeksi 2007–2008 Antipov siirtyi Salavat Julajev Ufaan, jossa hän teki ammattilaisuransa yhden kauden piste-ennätyksen tehoilla 21+23=44. Antipov voitti Ufan sisäisen piste- ja maalipörssin tehoilla 21+23=44. Hän jakoi koko Superliigan maalipörssin seitsemännen sijan kolmen muun pelaajan kanssa. Antipov voitti myös Ufan sisäisen tehotilaston lukemalla +16. Hän voitti kauden päätteeksi Venäjän-mestaruuden. Antipov edusti Ufaa kauden aikana myös Spengler Cupissa, jonka finaalin joukkue kuitenkin hävisi Kanadan maajoukkueelle lukemin 2-1. Kaudella 2008–2009 Ufa jatkoi pelejään Superliigan korvanneessa KHL:ssä. Antipov edusti joukkuetta kauden aikana myös Mestarien liigassa. Kaudella 2009–2010 hän toimi Ufan kapteenina. Kauden 2010–2011 päätteeksi Antipov voitti Gagarin Cupin.


title: Vladimir Antipov

text: Antipov siirtyi kaudeksi 2011–2012 kolmivuotisella sopimuksella Traktor Tšeljabinskin riveihin. Hän nousi joukkueen kapteeniksi ja oli kevään 2012 pudotuspeleissä seitsemällä osumallaan Traktorin paras maalintekijä Jevgeni Kuznetsovin kanssa. Kaudella 2012–2013 Antipov eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin lopulta Dinamo Moskova otteluvoitoin 4-2. Kaudeksi 2013–2014 hän siirtyi Severstal Tšerepovetsiin, jonka varakapteenina Antipov toimi. Vuoden vaihteessa seura kuitenkin purki Antipovin ja Aleksandr Guskovin sopimukset tehtyään tilaa nuoremmille pelaajille. Antipov ei pelannut enää loppukaudella.


title: Vladimir Antipov

text: Lokakuussa 2014 Antipov siirtyi Bulgarian pääsarjajoukkue HK TsSKA Sofiaan vahvistaakseen seuraa Continental Cupin toisella kierroksella. Varsin eksoottisen jääkiekkomaan joukkue sai samalla kerralla muita tunnettuja venäläisvahvistuksia; Oleg Kvašan, Dmitri Bykovin, Dmitri Vlasenkovin ja Aleksei Privalovin.


title: Vladimir Antipov

text: Antipov edusti Venäjää MM-kilpailuissa vuosina 2002, 2003, 2004 ja 2005. Vuoden 2002 turnaus päättyi hopeaan ja vuoden 2005 turnaus pronssiin. Antipov pelasi myös alle 20-vuotiaiden MM-kilpailuissa vuosina 1997 ja 1998 voittaen jälkimmäisestä turnauksesta hopeaa. Hän pelasi myös alle 18-vuotiaiden EM-kilpailuissa vuonna 1996 voittaen kultaa. Antipov jakoi viidellä osumallaan koko turnauksen maalipörssin voiton viiden muun pelaajan kanssa ja valittiin tähdistökentälliseen.


title: Hakkerit (elokuva)

text: Hakkerit () on Iain Softleyn ohjaama yhdysvaltalainen jännityselokuva, joka sai ensi-iltansa vuonna 1995. Elokuvan pääosissa ovat Jonny Lee Miller, Angelina Jolie, Renoly Santiago, Matthew Lillard, Lorraine Bracco ja Fisher Stevens. "Hakkerit" on ajan myötä saanut kulttiklassikon aseman.


title: Hakkerit (elokuva)

text: "Hakkerit"-elokuva alkaa vuoden 1988 Seattlesta, jossa 11-vuotias tietokonenero Dade Murphy jää kiinni vakavasta tietokonehakkerointirikoksesta. Hän oli onnistunut murtautumaan Wall Streetin tietokonejärjestelmiin ja oli vähällä aiheuttaa pörssiromahduksen, joten ehdollisen vankeuden ja sakkojen lisäksi Dadelta kielletään tietokoneet hänen 18-vuotissyntymäpäiväänsä saakka.


title: Hakkerit (elokuva)

text:
Vuonna 1995 Dade muuttaa äitinsä kanssa New Yorkiin ja hakkeroituu 18-vuotissyntymäpäivänään paikallisen televisiokanavan verkkoon. Dade tapaa samanhenkisiä ihmisiä, jotka ottavat Daden hakkerijoukkoonsa, kun hän näyttää osaamisensa. Joukon mukana on yksi oppipoika, Joey, joka hakkeroi paikkaan mihin ei pitäisi ja jää kiinni. Hänet pidätetään, ja vähän ajan kuluessa hakkerikaverukset huomaavat joutuneensa lavastetuiksi paljon suuremman juonen peitteeksi. Kaverusten pitää ottaa selville, että kuka heidät lavasti ja miksi ennen kuin heidät kaikki pidätetään.
"Hakkerit"-elokuvan kuvaukset alkoivat 2. marraskuuta 1994. Elokuvaa kuvattiin New Yorkin New York Cityssä ja New Jerseyn Hackensackissa. Isossa-Britanniassa elokuvaa kuvattiin Lontoossa ja Buckinghamshiren Iver Heathissa sijaitsevilla Pinewoodin studioilla. Elokuvan kuvaukset päättyivät 2. heinäkuuta 1995.


title: Hakkerit (elokuva)

text: "Hakkerit" sai ensi-iltansa Yhdysvalloissa 15. syyskuuta 1995. Elokuvan levittäjinä olivat Metro-Goldwyn-Mayer ja United Artists. "Hakkerit" tuotti kotimaassaan Yhdysvalloissa 7 563 728 dollarin lipputulot.


title: Hakkerit (elokuva)

text: "Hakkerit" sai ilmestyessään sekalaisen vastaanoton elokuvakriitikoilta. Jotkut elokuvakriitikot kehuivat elokuvaa sen tyylikkäästä visuaalisuudesta mutta kritisoivat sen epäuskottavasta hakkerien ja heidän alakulttuurinsa luonnehdinnasta. Rotten Tomatoes -sivuston mukaan 41 arvostelun perusteella laskettuna kriitikoiden arvosteluista 34 prosenttia oli positiivisia. Metacriticin mukaan 14 arvostelun perusteella elokuva on saanut 46 pistettä sadasta mahdollisesta.


title: Hakkerit (elokuva)

text: Metro-Goldwyn-Mayer julkaisi elokuvan ensimmäisen kerran DVD:nä 25. elokuuta 1998 Yhdysvalloissa.


title: Olga Knjazeva

text: Olga Nikolajevna Knjazeva (, 9. elokuuta 1954 Kazan, Tatarstanin ASNT – 3. tammikuuta 2015 Kazan, Tatarstan, Venäjä) oli Neuvostoliittoa edustanut miekkailija, olympiavoittaja ja maailmanmestari.


title: Olga Knjazeva

text: Knjazeva kuului Neuvostoliiton olympiakultaa voittaneeseen naisten florettijoukkueeseen Montréalissa 1976. Henkilökohtaisessa kilpailussa hän sijoittui yhdeksänneksi. Knjazeva voitti urallaan myös lukuisia mitaleita maailmanmestaruuskilpailuista.


title: Olga Knjazeva

text: Knjazeva kuoli Kazanissa 3. tammikuuta 2015, 60-vuotiaana.


title: Nadia Röthlisberger

text: Nadia Röthlisberger-Raspe (30. kesäkuuta 1972 Basel – 9. helmikuuta 2015) oli sveitsiläinen curlingpelaaja ja olympiamitalisti.


title: Nadia Röthlisberger

text: Röthlisberger kuului Sveitsin olympiahopeaa saavuttaneeseen joukkueeseen Salt Lake Cityssä 2002. Hän saavutti urallaan myös MM- ja EM-mitaleita.


title: Nadia Röthlisberger

text: Röthlisberger kuoli luusyöpään 9. helmikuuta 2015, vain 42-vuotiaana.


title: Tulikoira

text: Tulikoira on vuonna 2005 ilmestynyt Circlen kolmastoista studioalbumi. Yhtye otti levyllä vaikutteita 1970- ja 1980-lukujen heavy rockista, jonka taustalla oli yhtyeen johtohahmon Jussi Lehtisalon kiinnostus musiikkityyliä kohtaan. Albumin kansilehdissä Circle määritelee musiikkinsa termillä NWOFHM eli New Wawe of Finnish Heavy Metal, jonka esikuvana on 1980-luvun vaihteen New Wave of British Heavy Metal.


title: Tulikoira

text: Alankomaalainen Headspin Records julkaisi "Tulikoiran" vinyylinä vuonna 2008. Sen mukana on 7" single, joka sisältää Bruce Duffin laulamat kappaleet "Earthworm" ja "Connection". Ne julkaistiin myöhemmin myös vuoden 2008 albumilla "Hollywood". Vuonna 2009 ilmestyneessä Ektro Recordsin uudelleenjulkaisussa on erilainen kansi kuin alkuperäisessä CD-versiossa.


title: Falcon-rakettiperhe

text:
Falcon-rakettiperhe on SpaceX:n kehittämä joukko kantoraketteja. Yritys kehittää, valmistaa ja laukaisee raketteja. Operatiivisessa käytössä vuonna 2017 on keskiraskas Falcon 9 v1.2. Raketit on alusta alkaen suunniteltu uudelleenkäytettävyys ja miehitetyt lennot silmällä pitäen. Kehitysvaiheessa raketit ovat käytännössä olleet kuitenkin kertakäyttöisiä. Maaliskuussa 2017 SpaceX saavutti ensimmäisen vaiheen uudelleenkäytettävyyden ensimmäistä kertaa ikinä avaruustoiminnan historiassa. Keskiraskaan Falcon 9:n lisäksi rakettiperheeseen kuuluva raskas Falcon Heavy teki ensilentonsa helmikuussa 2018.
Falcon 1 oli SpaceX:n ensimmäinen kantoraketti. Sen ensimmäinen laukaisu 24. maaliskuuta 2006 epäonnistui kuten kaksi seuraavaakin. Neljäs ja viides laukaisu onnistui. Falcon 9 sarja korvasi pian Falcon 1:n, osin koska rahdit joihin Falcon 1 soveltui voidaan laukaista Falcon 9:n sivukuormana. Falcon 1: kapasiteetti on 670 kg matalalle maan kiertoradalle.


title: Falcon-rakettiperhe

text: Falcon 9 v1.0 on ensimmäinen operatiivinen versio raketista. Sitä käytettiin 5 kertaa vuosina 2010-2013. Versio on poistunut käytöstä.


title: Falcon-rakettiperhe

text: Falcon 9 v1.1 on toinen operatiivinen versio raketista. Version ensimmäinen laukaisu oli 29. syyskuuta 2013. Falcon 9 v1.1 epäonnistui kerran, kesällä 2015 raketti ja kuorma tuhoutuivat kesken lennon SpaceX CRS-7. Tämän jälkeen sillä suoritettiin vielä yksi onnistunut laukaisu kunnes sen korvasi kokonaan uudempi malli.


title: Falcon-rakettiperhe

text: Falcon 9 v1.2 (myös nimellä Falcon 9 Full Thrust) on uusin versio raketista. Sillä saavutettiin ensimmäistä kerta ikinä ensimmäisen vaiheen uudelleenkäytettyvyys maaliskuussa 2017 lennolla SES-10. Yksi v1.2 on tuhoutunut, tankkauksen yhteydessä syyskuussa 2016 AMOS-6.


title: Falcon-rakettiperhe

text: Huomattavasti raskaampaa Falcon Heavyä kehitetään Falcon 9:n pohjalta.


title: Falcon-rakettiperhe

text: Falcon 9 nousi kiertoradalle ensi kertaa 8. joulukuuta 2010. Toisella lennolla, COTS Demo Flight 1, mukana oli Dragon-kapseli, joka kiersi lennolla kaksi kiertorataa. Kolmannella lennolla, COTS Demo Flight 2, 25. toukokuuta 2012 Falcon 9 vei Dragon-rahtialuksen ISS:lle . ISS-lentojen lisäksi Falcon 9:ää on käytetty satelliittien laukaisuun geostationaariselle radalle ja matalalle kiertoradalle. Rakettia on suunniteltu alusta alkaen myös miehitettyihin laukaisuihin soveltuvaksi ja sitä onkin tarkoitus käyttää myös miehitetyn Dragon-version kanssa.


title: Falcon-rakettiperhe

text: Tammikuuhun 2014 mennessä Falcon 9 on lentänyt kahdeksan lentoa, joista kaikki ovat olleet onnistuneita.


title: Falcon-rakettiperhe

text: SpaceX kehittää uudelleenkäytettävää rakettia Falcon 9:stä. Kehitysohjelmaa tehdään operatiivisten lentojen yhteydessä. Uudelleenkäytön ensimmäisessä vaiheessa eli ensimmäisen vaiheen hallitussa laskeutumisessa ja haltuunotossa onnistuttiin maaliskuussa 2016 laukaisulla Falcon 9 laukaisu 24. Tämä laskeutui maa-alustalle lähelle laukaisupaikkaa. Seuraava onnistunut talteenotto tapahtui jo merellä olevalle lautalle, laukaisulla SpaceX CRS-8. Vajaa vuotta myöhemmin SpaceX laukaisi onnistuneesti CRS-8 laukaisussa käytetyn ensimmäisen vaiheen laukaisussa SES-10.


title: DraftSight

text: DraftSight on omisteinen CAD-ohjelmisto. Ohjelma on englanninkielinen ja siitä on versiot Windowsille, Linuxille ja Macille. Ohjelmaa julkaisee Dassault Systèmes -yhtiö.


title: HMS Monmouth (F235)

text: HMS Monmouth (viirinumero F235) on Britannian Kuninkaallisen laivaston tyypin 23 fregatti.


title: HMS Monmouth (F235)

text: Alus tilattiin 11. heinäkuuta 1988 Scotsounista Yarrow Shipbuildersilta. Sen köli laskettiin 1. kesäkuuta 1989 ja alus laskettiin vesille 23. marraskuuta 1991. Alus otettiin palvelukseen 24. syyskuuta 1993.


title: HMS Monmouth (F235)

text: Kesäkuussa 1995 alus vieraili Wellingtonissa yhdessä "RFA Brambleleafin" kanssa, kun alukset tekivät ensimmäisen kuninkaallisen laivaston laivastovierailun Uudessa-Seelannissa vuoden 1985 jälkeen.


title: HMS Monmouth (F235)

text: Alkuvuodesta 2004 alus liitettiin Atlantin pohjoiseen partiointiosasto ().


title: Stingray (torpedo)

text: Stingray on GEC-Marconi Limitedin alun perin valmistama akustisesti maaliin hakeutuva torpedo, jonka valmistus on siirtynyt BAE Systemsille. Britannian kuninkaallinen laivasto otti aseen käyttöön vuonna 1983.


title: Stingray (torpedo)

text: 1950-luvulla kuninkaallinen laivasto käytti ilmasta laukaistavia Mk.30 -torpedoita, jotka olivat passiivisia sukellusveneiden aiheuttaman äänen perusteella maaliinhakeutuvia. Ajankuluessa sukellusveneiden vaimentuessa torpedoista tuli tehottomia. Seuraajaksi suunniteltu kaikuluotaukseen perustuva Mk.31 -torpedo ei edennyt valmistukseen, vaan laivastolle hankittiin 1960-luvulla Yhdysvalloista Mk.44 -torpedoita. Mk.44 -torpedot korvattiin myöhemmin yhdysvaltalaisilla Mk.46 -torpedoilla.


title: Stingray (torpedo)

text: Pyrkimys riippumattomaksi Yhdysvalloista hankituista aseista käynnisti vuonna 1964 brittiläisen torpedon suunnittelun. Sen vaatimukset määriteltiin NASR 7511:ssä (). Suunniteltu torpedo sai 1970-luvun lopulla nimen Stingray.


title: Stingray (torpedo)

text: 1950-luvulla Britannian kuninkaallinen laivasto oli varustettu Britanniassa suunnitelluilla ja valmistetuilla Mk.30 -tyypin lentokoneesta pudotettavalla torpedolla. Ne olivat passiivisesti maaliinhakeutuvia, jotka mittasivat sukellusveneiden aiheuttamia ääniä. Sukellusveneiden melutason laskiessa torpedot muuttuivat tehottomiksi. Brittiläisen kaikuluotaukseen perustuvan Mk.31 -torpedon tuotanto ei kyennyt saamaan hallituksen hyväksyntää. 1960-luvulla laivasto osti yhdysvaltalaisia Mk.44 -torpedoita täyttämään puutteen, mitkä myöhemmin korvattiin Mk.46 -torpedoilla.


title: Stingray (torpedo)

text: Halu irrottautua riippuvuudesta Yhdysvaltain asehankintoihin johti vuonna 1964 alkaneeseen tutkimusohjelmaan, jonka tehtävänä oli kehittää brittiläinen torpedo. Sen vaatimukset määritettiin alun perin NASR 7511 (). Tämä johti 1970-luvun lopulla Stingray-torpedon syntyyn.


title: Stingray (torpedo)

text: 1960-luvun puolessavälissä tehdyn tutkimustyön tuloksena esitettiin polyetyleenioksidi -säiliön sijoittamista taistelukärjen taakse.


title: 30 mm DS30M Mark 2

text: 30 mm DS30M Mark 2 on MSI Defence Systemsin valmistama merivoimien alusten lähisuojaukseen suunniteltu asejärjestelmä, joka koostuu 30 millimetrin Mark 44 Bushmaster II -kanuunasta asennuksineen. Järjestelmä on suunniteltu suojaamaan Britannian kuninkaallisen laivaston fregatteja keveiden ja nopeiden aseistettujen veneiden aiheuttamalta uhalta. Järjestelmä korvasi Oerlikonin 30 millimetrin KCB-tykin ympärille valmistetun manuaalisesti suunnatun DS30B järjestelmän. Asejärjestelmä on asennettu myös Irakin ja Omanin laivastojen partioaluksiin ja korvetteihin.


title: Zig Zag

text: Zig Zag on yhdysvaltalaisen rockyhtye The Hootersin kolmas studioalbumi vuodelta 1989.


title: 4,5 tuuman Mark 8

text: 4,5 tuuman Mark 8 on Vickersin Britannian kuninkaalliselle laivastolle valmistama laivatykki, jota on asennettu vuodesta 1972 alkaen palveluksessa oleviin aluksiin.


title: 4,5 tuuman Mark 8

text: 4,5 tuuman tykistö on ollut vuodesta 1938 alkaen standardi keskiraskas tykistöasejärjestelmä kuninkaallisen laivaston aluksilla ja niitä käytetään pinta-, ilma- ja maamaaleja vastaan. 55 pituuskaliiperin Mark 8 korvasi toisessa maailmansodassa palvelleet 45 pituuskaliiperin Mark I - V järjestelmät.


title: Amore (albumi)

text:
Amore on yhdysvaltalaisen rockyhtye The Hootersin EP-levy vuodelta 1983.
Raita 9 nauhoitettu livenä Giants Stadium 1986.


title: Cucálon

text: Cucalón on Espanjan kunta Teruelin provinssissa Aragoniassa. Vuoden 2016 alussa Cucalónin asukasluvuksi laskettiin 96 asukasta. Kunta on saanut nimensä Sierra de Cucalón -vuorilta. Siellä on iberien asutuksen raunioita, tunnettu nimellä Peña el Castillo.


title: Ted Washington, Sr.

text: Ted Washington, Sr (s. 16. helmikuuta 1948 Tampa) oli yhdysvaltalainen amerikkalaisen jalkapallon tukimies National Football Leaguessa (NFL). Hän pelasi yksitoista pelikautta Houston Oilers -joukkueessa tukimiehenä. Hän opiskeli George S. Middleton High Schoolissa. Hänen poikansa on Ted Washington.


title: What I Did for Love

text: What I Did for Love on ranskalaisen musiikkituottaja David Guettan kappale hänen kuudennelta, Listen-studioalbumilta. Se sisältää brittiläisen laulaja-lauluntekijä Emeli Sandén esittämiä sanoja. Kappale julkaistiin digitaalisesti ladattavana Isossa-Britanniassa 22. marraskuuta 2014. Kappaleen sanoittivat Guetta, Giorgio Tuinfort, Breyan Stanley Isaac, Jason Evigan, Sam Martin, ja Sean Douglas. Guetta ja Sandé esittivät kappaleen ensimmäistä kertaa livenä The X Factor UK-laulukilpailussa 22. marraskuuta 2014.


title: Can’t Stop Dancin’

text: "Can't Stop the Dancin'" on yhdysvaltalaisartisti Becky G:n kappale. Se julkaistin hänen tulevan debyyttistudioalbumin toisena virallisena singlenä 17. lokakuuta 2014. Kappaleeseen liittyvä musiikkivideo julkaistiin Becky G:n virallisella Vevo-käyttäjällä 3. joulukuuta 2014. Videon ohjasi Hannah Lux Davis. Musiikkivideo oli kerännyt 10. helmikuuta 2015 mennessä yli 14,7 miljoonaa näyttökertaa.


title: U + Ur Hand

text: U + Ur Hand on yhdysvaltalaisen laulaja-lauluntekijä Pinkin kappale. Se julkaistiin hänen neljännen, "I'm Not Dead" -studioalbuminsa kolmantena singlenä. Se julkaistiin elokuussa 2006, ja se aiheutti kiistelyä sen sanoituksen sisällöstä sekä rajusta kielenkäytöstä.


title: U + Ur Hand

text: Kappaleen kirjoittivat Pink, Max Martin ja Dr. Luke, eli sama kolmikko, joka teki Pinkin aiemman menestyssinglen "Who Knewin", ja näiden lisäksi myös Rami Yacoub. Noista kahdesta kappaleesta tuli Pinkin ensimmäiset singlet, jotka RIAA on palkinnut platinalevyllä.


title: U + Ur Hand

text: "U + Ur Handin" on sanottu antaneen uutta puhtia Pinkin uralle Yhdysvalloissa sekä "I'm Not Deadin" myynnille maassa, kun albumi pääsi takaisin Billboard 200 -listalle kappaleen menestyksen myötä oltuaan viikkoja poissa listalta. Kappale sijoittui Billboard Hot 100:n vuoden 2007 päätöslistan sijalle kaksikymmentäyhdeksän. Vuoden aikana se nousi parhaimmillaan listan sijalle yhdeksän, mikä teki siitä Pinkin seitsemännen kymmenen parhaan joukkoon päässeen singlen.


title: Stage Struck

text: Stage Struck on irlantilaisen multi-instrumentalistin Rory Gallagherin livealbumi, joka on julkaistu vuonna 1980.


title: Stage Struck

text: Kappaleet kirjoittanut Rory Gallagher.


title: Unfaithful

text: Unfaithful on barbadoslaislaulaja Rihannan kappale hänen toiselta, A Girl Like Me-studioalbumilta. Kappaleen sanoitti Shaffer "Ne-Yo" Smith yhdessä kappaleen tuottaja StarGaten kanssa. Alun perin kappaleen nimi oli "Murderer" ja se kertoo naisesta joka välttelee hänen kumppanilleen huijaamista. "Unfaithful" on pop ja R&B balladi ja se on saanut inspiraationsa yhdysvaltalaisen rock-yhtye Evanescencen kappaleista. Sen julkaisi Def Jam Recordings albumin toisena singlenä 2. toukokuuta 2006.


title: Unfaithful

text: "Unfaithful" sai vaihtelevia vastaanottoja ristiriitaisista positiivisiin; Monet yllättyivät kappaleen voimakkaasta balladista, mutta jotkut kritisoivat kappaleen sanoja. Kappale saavutti sijoituksia kymmenen parhaan joukossa yhteensä yhdeksässätoista eri valtiossa, mukaan lukien Britannian singlelistalla, jossa siitä tuli Rihannan kolmas kymmenen parhaan joukkoon päässyt single. "Unfaithful" pääsi Billboard Hot 100-listan sijalle kuusi. Yhdysvalloissa RIAA palkitsi kappaleen platinalevyllä yli miljoonan kopion myynnistä.


title: Unfaithful

text: Kappaleeseen liittyvän musiikkivideon ohjasi Anthony Mandler ja sen ensiesitys oli toukokuussa 2006. Videolla nähdään Rihanna kolmiodraaman keskellä, jossa hän taistelee elämän kannalta kahden tärkeän valinnan valitsemisesta. Julkaisunsa jälkeen "Unfaithful" on muodostunut yhdeksi Rihannan runsaasti käytetyistä live-esityskappaleista. Vuonna 2006 hän esitti kappaleen lukuisissa palkintogaaloissa, kuten MOBO Awardsissa ja World Music Awardsissa. Kappale oli mukana Rihannan kolmen eri kiertueen, Good Girl Gone Bad (2007-09), Last Girl on Earth (2010-11) ja Loud Tourin settilistoilla.


title: Jinx

text: Jinx on irlantilaisen Rory Gallagherin albumi, joka on julkaistu vuonna 1982.


title: Jinx

text: Kappaleet Rory Gallagher.


title: SOS (Rihannan kappale)

text: SOS on barbadoslaislaulaja Rihannan kappale hänen toiselta, A Girl Like Me-studioalbumilta. Sen sanoittivat Jonathan "J.R." Rotem, E. Kidd Bogart ja Ed Cobb. Tuotannosta vastasivat puolestaan Jonathan "J.R." Rotem, Evan Rogers ja Carl Sturken. Se julkaistiin albumin johdantosinglenä 14. helmikuuta 2006. "SOS" on dancepop- ja R&B-kappale, jossa on elementtejä myös dancemusiikista. Kappale sisältää samplen Cobbin vuonna 1965 julkaistusta sekä Soft Cellin vuonna 1981 tunnetuksi nostattamasta kappaleesta "Tainted Love". Kappale sai pääosin positiivisia vastaanottoja, monien musiikkikriitikkojen yllättyessä "Tainted Loven" samplaamisesta. Jotkut kriitikot vertasivat kappaletta Rihannan debyyttisingleen "Pon de Replay" (Music of the Sun, 2005).


title: SOS (Rihannan kappale)

text: "SOS" oli kaupallinen menestys. Yhdysvalloissa se pääsi Billboard Hot 100-listan ensimmäiselle sijalle kolmeksi peräkkäiseksi viikoksi, muodostuen Rihannan ensimmäiseksi kyseisen sijan saavuttaneeksi singleksi kyseisellä listalla. "SOS" pääsi listan kärkeen myös Yhdysvaltain Hot Dance Club Songs ja Pop Songs-listoilla. Yhdysvalloissa RIAA palkitsi kappaleen platinalevyllä yli mijoonan kopion myynnistä. Kappale oli menestys myös Euroopassa ja Australiassa, joista jälkimmäisessä se vietti kahdeksan peräkkäistä viikkoa listan kärjessä.


title: SOS (Rihannan kappale)

text: Kappaletta varten kuvattiin yhteensä kolme erilaista musiikkivideota; Virallisen, Chris Applebaumin ohjaaman musiikkivideon lisäksi kuvattiin kaksi kamanjavideota Agent Provocateurille ja Nikelle. "SOS" esitettiin livenä vuoden 2006 MTV EMA-gaalassa Tanskan Kööpenhaminassa. "SOS" oli myös osana Good Girl Gone Bad Tourin (2007-09) sekä Last Girl on Earth Tourin settilistaa, joista jälkimmäisessä Rihanna esitti kappaleesta rock-inspiroidun version. Chipetit coveroivat kappaleen vuoden 2011 elokuvaa Alvin ja pikkuoravat 3 ja sen soundtrack-levyä varten.


title: Kohtalokas ennustus

text: Kohtalokas ennustus () on vuonna 2002 ensi-iltansa saanut romanttinen komedia, jonka ohjasi Stephen Herek. Elokuvan pääosia näyttelevät Angelina Jolie ja Edward Burns. "Kohtalokkaan ennustuksen" käsikirjoituksen laativat John Scott Shepherd ja Dana Stevens.


title: Kohtalokas ennustus

text:
Lanie Kerrigan on kunnianhimoinen televisiotoimittaja, joka elää näennäisesti täydellistä elämää. Kun koditon mies ennustaa Lanien kuolevan viikon sisällä, pinnallinen Lanie päättää laittaa elämänsä uusiksi.
"Kohtalokas ennustus" kuvattiin pääosin Washingtonin Seattlessa. Elokuvaa kuvattiin lisäksi Kanadan Vancouverissa. "Kohtalokas ennustus" kuvattiin 40 miljoonan dollarin budjetilla huhti-toukokuussa 2001.


title: Kohtalokas ennustus

text: "Kohtalokas ennustus" sai ensi-iltansa Yhdysvalloissa 26. huhtikuuta 2002. Elokuvaa esitettiin elokuvateattereissa Yhdysvalloissa 66 päivän ajan kesäkuun 30. päivään asti. Elokuva tuotti tällöin 14 448 589 dollaria, ja ulkomailla "Kohtalokas ennustus" tuotti 2 424 082 dollaria. Yhteensä elokuva tuotti ilmestymisvuonnaan ainoastaan 16 872 671 dollarin lipputulot, mikä teki elokuvasta flopin. 20th Century Fox oli elokuvan levittäjänä.


title: Kohtalokas ennustus

text: "Kohtalokas ennustus" on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 121 arvostelun perusteella laskettuna kriitikoiden arvosteluista 28 prosenttia oli positiivisia. Angelina Jolien roolisuoritus sai Golden Raspberry -ehdokkuuden huonoimmasta naispääosasta vuonna 2003.


title: Kohtalokas ennustus

text: Elokuva julkaistiin ensimmäistä kertaa DVD:nä Yhdysvalloissa 15. lokakuuta 2002 ja Suomessa 19. marraskuuta 2003.


title: Hallelujah (albumi)

text: Hallelujah on blues rock -yhtye Canned Heatin neljäs levy vuodelta 1969.


title: Herrick Hackman

text: Leo Herrick Hackman (20. joulukuuta 1902 Viipuri – 3. marraskuuta 1984 Helsinki) oli suomalainen teollisuusneuvos, joka toimi Hackman & Co -osakeyhtiön johtajana ja osakkaana vuodesta 1942 alkaen.


title: Herrick Hackman

text: Herrick Hackmanin vanhemmat olivat Hackmanin-yhtiön johtaja metsäkonduktööri, vuorineuvos Henry Hackman (1876–1950) ja Mary (o.s. Stünkel). Hackman tuli ylioppilaaksi Viipurin ruotsalaisesta lyseosta vuonna 1921. Vuonna 1926 hän valmistui Teknillisestä korkeakoulusta kone- ja sähkötekniikan alalta diplomi-insinööriksi. Lisäksi hän oli tehnyt opintomatkoja Ruotsiin, Englantiin ja Saksaan.


title: Herrick Hackman

text: Hackman avioitui Elsbeth Margit Åströmin (1905–1994) kanssa 3. toukokuuta 1928 ja aloitti samana vuonna Viipurin läänissä Johanneksen uudella sulfiittiselluloosatehtaalla, jonka teknillisenä johtajana hän toimi vuosina 1939–1940. Suojeluskuntalaisena hän otti osaa talvisotaan ja sai ansioistaan 4. lk:n Vapaudenristin. Vuosina 1941–1942 hän toimi Oy Saseka Ab:n teknillisenä johtajana Vuosaaren Kallvikissa ja lopulta vuodesta 1942 alkaen suvun pääyhtiön johtajana. Vapaa-aikanaan Hackman tunnettiin purjehduksen, metsästyksen ja autourheilun harrastajana.


title: Herrick Hackman

text: Herrick Hackmanin kolmesta lapsesta tytär Doris Maria Hackman avioitui elokuvaohjaaja Osmo Harkimon kanssa. Hackmanin nimeä kantaa nykyään ruotsinkielinen "Stiftelsen Leo, Mary och Mary-Ann Hackman" -säätiö. Hän oli liikemies-kansanedustaja Harry "Hjallis" Harkimon isoisä.


title: Foxfire (vuoden 1996 elokuva)

text: Foxfire on vuonna 1996 ensi-iltansa saanut Annette Haywood-Carterin ohjaama yhdysvaltalainen draamaelokuva, jonka pääosissa ovat Hedy Burress, Angelina Jolie, Jenny Lewis, Jenny Shimizu, Sarah Rosenberg ja Michelle Brookhurst. "Foxfire" perustuu Joyce Carol Oatesin romaaniin "" (1993), jonka pohjalta Elizabeth White laati elokuvan käsikirjoituksen.


title: Foxfire (vuoden 1996 elokuva)

text: "Foxfire" kuvattiin Oregonin Portlandissa. Elokuva sai ensi-iltansa Yhdysvalloissa 23. elokuuta 1996. Se tuotti kotimaassaan Yhdysvalloissa avausviikonloppunaan 141 617 dollaria ja ilmestymisvuonnaan kaikkiaan 269 300 dollaria. Elokuvaa esitettiin Yhdysvalloissa 218 elokuvateatterissa. Rotten Tomatoes -sivuston mukaan kymmenen arvostelun perusteella laskettuna kriitikoiden arvosteluista 30 prosenttia oli positiivisia. "Foxfire" julkaistiin Yhdysvalloissa DVD:nä 6. kesäkuuta 2000.


title: Foxfire (vuoden 1996 elokuva)

text: Neljän epävarman lukiolaistytön elämä muuttuu täysin, kun luokkaan tulee nuori kapinallinen ja salaperäinen Legs Sadovsky. Tyttöporukan uusi johtaja auttaa kostamaan kopeloiville miesopettajille, mutta lopulta tytöt ajautuvat vaaralliselle kokeilujen tielle.


title: Melastomakasvit

text: Melastomakasvit (Melastomataceae) on suuri, pääasiassa trooppinen kasviheimo koppisiemenisten Myrtales-lahkossa. Heimon suomeksi nimettyjä sukuja ovat koristekasveja (huonekasveja) sisältävät soikulat ("Bertolonia"), intiaanipensaat ("Centradenia"), klidemiat ("Clidemia"), medinillat ("Medinilla"), melastomat ("Melastoma"), korulehdet ("Sonerila") ja paastopensaat ("Tibouchina").


title: Melastomakasvit

text: Melastomakasvit ovat ruohoja, pensaita, puita, liaaneja tai epifyyttejä. Lehdissä on kaksi tai neljä voimakkaasti kehittynyttä sivusuonta, jotka lähtevät pääsuonen tyven tuntumasta. Terälehdet ovat nuppuasennossa kiertyneitä. Luotti on pistemäinen. Alkion sirkkajuuri on taipunut.


title: Melastomakasvit

text: Melastomakasvit ovat enimmäkseen tropiikin, toisinaan myös subtropiikin kasveja, ja ovat keskittyneet trooppiseen Amerikkaan. Kolumbiassa on heimon lajeista kolmannes, Brasiliassa puolet.


title: Melastomakasvit

text: Melastomataceae [Crypteroniaceae (Alzataeaceae + Penaeaceae)] on kaava, joka osoittaa melastomakasvien aseman siinä kehityshaarassa eli kladissa, johon se Myrtales-lahkossa kuuluu. Kladia luonnehtivat mm. se, että kussakin sen heimossa voi esiintyä haaraisia tai haarattomia kivisoluja (sklereidejä), kovasti laajentunut heteenponnen konnektiivi eli lokeroside ja mesiäisen puuttuminen kukasta. Kladin arvellaan kehittyneen noin 84 tai 80 miljoonaa vuotta sitten liitukaudella.


title: Melastomakasvit

text: Melastomakasveihin kuuluu 188 sukua ja 5105 lajia; alaheimoja on kaksi:


title: Melastomakasvit

text: Alaheimon kasvit ovat puita tai pensaita, joilla on tavallisesti kivisoluja myös lehden kärjessä ja tavallisesti myös oksalaattikiteitä soluissaan. Kasvit ovat tavallisesti karvattomia. Varren kärkisilmu on usein kuoleva ja nivelet turvonneita. Lehdet ovat vastakkaisia, ehyitä ja yleensä täysin karvattomia ja ainakin taimivaiheessa korvakkeellisia. Valoa vasten lapa voi näyttä pienipilkkuiselta tai -viiruiselta kivisolujen vuoksi. Kukat sijaitsevat ryhmissä nivelikkäiden perien päissä ja ovat pieniä, neli- tai harvemmin viisilukuisia, usein sinisiä teriöltään ja hetiöltään. Heteitä on kaksi kertaa enemmän kuin terälehtiä, ja ponnet avautuvat rei'illä tai raoilla. Konnektiivissa saattaa olla öljyä tuottava rauhanen. Sikiäin on kehänalainen ja siinä on tavallisesti pohja- tai laitaistukat, joihin kiinnittyy yksi tai useampia siemenaiheita. Hedelmä on marja, siemenet kookkaita, yhdessä marjassa niitä on 1–12. Siemenessä on tavallisesti isokokoinen vihreä alkio, jolla on paksut tai kookkaat ja rypistyneet sirkkalehdet.


title: Melastomakasvit

text: Olisbeoideae käsittää kuusi sukua ja 485 lajia tropiikissa. Runsaslajisimmat suvut ovat "Memecylon" (405 lajia) ja "Mouriri" (85 lajia).


title: Melastomakasvit

text: Kasvit ovat yksi- tai monivuotisia ruohoja, pensaita, puita, liaaneja tai päällyskasveja (epifyyttejä). Kasvien väriaineet ovat antosyaniineja ja niitä on myös juurten kärjissä. Lehdet ovat vastakkaisia, tavallisesti ehyitä ja korvakkeettomia. Lehdet ovat erityyppisten karvojen peittämiä. Kukat sijaitsevat haaraisissa varsipäätteisissä kukinnoissa ja ovat teriöltään usein hieman räikeän purppuraisia tai vaaleanpunaisia. Kukissa on enemmän tai vähemmän vastakohtainen hetiö ja samassa kasvissa voi olla erityyppisiä kukkia. Ponnet avautuvat rei'illä. Sikiäin on kehänpäällinen tai -alainen, ja siinä on pohja-, aksiletyyppiset tai laitaistukat. Hedelmä avautuu alaosastaan tai on joskus kota. Siemenet ovat pieniä, niitä on runsaasti ja alkeisjuuri sijaitsee siemenkuoren taskussa; sirkkalehdet ovat usein erikokoisia.


title: Melastomakasvit

text: Alaheimossa on 182 sukua ja 4570 lajia enimmäkseen tropiikissa ja subtropiikissa, erityisesti Etelä-Amerikassa. Noin 400 lajia on endeemisiä eli kotoperäisiä Karibian alueella. Suurimmat suvut ovat "Miconia" (1000 lajia), medinillat ("Medinilla", 400 lajia), paastopensaat ("Tibouchina", 245 lajia), korulehdet ("Sonerila", mahdollisesti 180 lajia), "Leandra" (175), klidemiat ("Clidemia", 120 lajia), "Gravesia" (105 lajia), "Microlicia" (100 lajia), "Conostegia" (75 lajia), "Astronidium" (70 lajia), "Astronia" (60 lajia), melastomat ("Melastoma", 50 lajia) ja "Tococa" (50 lajia).


title: Melastomakasvit

text: Melastomakasveihin kuuluvat seuraavat suvut:


title: C’mon Take on Me

text: C’mon Take on Me on ruotsalaisen Hardcore Superstarin yhdeksäs studioalbumi, joka julkaistiin 27. helmikuuta 2013.


title: C’mon Take on Me

text: Albumi debytoi Ruotsissa Sverigetopplistanin kolmannella sijalla. Suomessa se nousi virallisen albumilistan sijalle 16.


title: SwissLeaks

text: SwissLeaks eli HSBC-pankin tietovuoto (tunnetaan myös nimellä: Swiss Leaks, #SwissLeaks-paljastus, Falciani-lista sekä Lagarde-lista) on Sveitsiläisen IT-asiantuntijan Hervé Falcianin vuonna 2007 HSBC-pankin Sveitsin haarakonttorissa (HSBC Private Bank Suisse) Genevessä tekemä tietomurto, jossa paljastui tuhansien veroparatiiseihin tallettaneiden ja veronkiertoa harjoittaneiden henkilöiden nimiä. Asiakirjat koskevat pankkiin varojaan piilottaneiden tilitietoja marraskuusta 2006 maaliskuuhun 2007. Ajanjaksolta näkyivät noin 106 000 asiakkaan ja 20 000 yrityksen tilitiedot.


title: SwissLeaks

text: Paljastuneiden 30 000 salatun tilin yhteissummana on noin 180 miljardia euroa. Tilejä oli merkitty 203 eri maan kansalaisille. Joukossa oli myös suomalaisia tallettajia.


title: SwissLeaks

text: Kansainvälisistä tutkivista journalisteista koostuva International Consortium of Investigative Journalists -ryhmä julkisti tiedot vuonna 2015. Julki vuodetuista asiakirjoista käy ilmi, että maailman toiseksi suurin pankki HSBC:n neuvoi asiakkailleen, kuinka rahaa voidaan piilottaa verottajien saavuttamattomiin pankin sveitsiläisille tileille. Pankki myönsi teon ja pyyteli anteeksi tapahtunutta.


title: SwissLeaks

text: ICIJ:n helmikuussa 2015 tekemiä SwissLeaks -paljastuksia pidetään suurimpana yksittäisenä veronkiertopaljastuksena Sveitsin pankkitoiminnan historiassa. Julkistettujen tietojen valossa todettiin pankin markkinoineen rikkaille asiakkailleen veronkiertotekniikoita välttyäkseen "Eurooppalaisilta veroilta". Pankin todettiin myös avanneen tilejä kansainvälisille rikollisille sekä rikollisille yrittäjille. Asiakkaiden annettiin myös nostaa suuria määriä käteistä rahaa pankista ei-sveitsiläisissä valuutoissa.


title: SwissLeaks

text: Hervé Falciani joutui Sveitsin poliisin etsintäkuuluttamaksi sillä hän oli rikkonut Sveitsin pankkilakia sekä tehnyt tietomurron pankin tiedostoihin. Sen seurauksena Falciani pakeni Ranskaan, joissa hänet pidätettiin. Ranskan viranomaiset eivät kuitenkaan luovuttaneet häntä Sveitsiin, sillä hänen tekemänsä tietovuodon perusteella voidaan viranomaisten mukaan vielä paljastaa lukuisia ranskalaisia veronkiertäjiä.


title: SwissLeaks

text: Alkuvuodesta 2010 valmisteltiin salaista Lagarden listaa vuodetuista nimistä Ranskan finanssiministerin Christine Lagarden johdolla. Lista oli tarkoitettu eri valtioiden käyttöön. Lagarden lista johti useisiin skandaaleihin ja pidätyksiin Kreikassa, Espanjassa, Yhdysvalloissa, Belgiassa ja Argentiinassa.


title: SwissLeaks

text: ICIJ-järjestö julkaisi myös 65 kansainvälisesti tunnetun henkilön nimet HSBC-pankin tietovuodon yhteydessä. Niiden joukossa ovat esimerkiski seuraavat kuuluisuudet:


title: SwissLeaks

text: On kuitenkin epäselvää, missä määrin heidän epäillään syyllistyneen rikoksiin pankkitiliensä hoidossa.


title: SwissLeaks

text:
Näyttelijä John Malkovich vastasi ICIJ:lle, että hän ei tiennyt Sveitsin HSBC-pankissa olleesta tilistään mitään ja epäilee, että sen on perustanut vankilatuomion saanut pyramidihuijari Bernard Madoff, jonka hoidossa oli osa näyttelijän varoista.
Englantilaisen näyttelijän Joan Collinsin mukaan hänellä oli säästöjä Lontoon HSBC:n konttorissa. Rahat on ilmeisesti siirretty Sveitsiin Collinsilta lupaa kysymättä. Collinsin asianhoitaja myös sanoo ettei Collins ole kiertänyt veroja


title: SwissLeaks

text: Rikollisista mainitaan mm. laittomasta veritimanttikaupasta tuomittu afrikkalainen Emmanuel Shallop.


title: Crypteroniaceae

text: Crypteroniaceae on pieni aasialainen kasviheimo koppisiemenisten Myrtales-lahkossa.


title: Crypteroniaceae

text: Heimon kasvit ovat puita, joihin kerääntyy alumiinia, ja jotka ovat pääasiassa karvattomia. Lehdet ovat sulka- tai kourasuonisia. Kukat ovat yksi- tai kaksineuvoisia ja neli- tai viisilukuisia; edellisessä tapauksessa ne sijaitsevat sekasopuisesti. Kukinto on terttumainen, joskus tähkämäinen, ja pitkähaarainen. Teriö puuttuu tai terälehtiä on neljä tai viisi. Heteenponnen lokeroside (konnektiivi) on toisinaan kärjestään paksuuntunut. Sikiäin on enemmän tai vähemmän kehänalainen, 2–6 emilehdestä muodostunut, ja siinä on laita- tai pohjaistukat, joihin kiinnittyy 1–3 tai paljon siemenaiheita. Vartalo on tavallisesti ohut, luotti pallomainen. Hedelmä on kota, joka voi olla litistynyt. Se sisältää siivellisiä siemeniä, joiden kuoressa on kiteitä ja tanniineja.


title: Crypteroniaceae

text: Heimo kasvaa Kaakkois-Aasiassa, Malaijien saaristossa ja Sri Lankassa.


title: Crypteroniaceae

text: Crypteroniaceae-heimon lähimmät sukulaiset ovat heimot Alzateaceae ja Penaeaceae, jotka kuuluvat Myrtales-lahkon evoluutiopuussa samaan kladiin. Sen ominaisuuksia ovat putkiloiden tietynlaiset huokoset, vähäpätöiset korvakkeet, heteiden ja terälehtien kohdakkaisuus, lyhytikäinen heteenponnen endoteekio, selkäluomainen kota ja siemenkuoren endotegmen-kerroksen syysoluttomuus.


title: Crypteroniaceae

text: Heimoon kuuluu kolme sukua ("Axinandra", "Crypteronia", "Dactylocladus") ja 10 lajia.


title: Alzateaceae

text: Alzateaceae on pieni trooppisen Amerikan kasviheimo koppisiemenisten Myrtales-lahkossa. Heimossa on vain yksi suku "Alzatea".


title: Alzateaceae

text: Kasvit ovat puita tai pensaita, joiden oksat ovat usein kimppuina ja joissa on kivisoluja. Lehdet ovat korvakkeettomia. Kukat ovat pieniä, viisi- tai kuusilukuisia. Teriö on surkastunut. Heteet ovat lyhytpalhoisia ja niissä on kookas lisäkkeellinen lokeroside, jonka kärjen sivuille ponnen puoliskot kiinnittyvät. Sikiäin koostuu kahdesta yhteen kasvaneesta emilehdestä ja siinä on turvonneet laitaistukat, joihin kiinnittyy paljon siemenaiheita. Luotti on pallomainen. Kota on litteä ja verhiön suojaama, ja siinä on useita kauttaaltaan siivellisiä siemeniä.


title: Alzateaceae

text: "Alzatea" kasvaa trooppisessa Amerikassa Costa Ricasta Peruun ulottuvalla alueella.


title: Alzateaceae

text: Alzateaceae-heimon lähin sukulaisheimo on Penaeaceae; niiden yhteistä kladia luonnehtii tukeva vartalo.


title: Alzateaceae

text: Heimon ainoassa suvussa lienee kaksi lajia.


Epätyypillinen hemolyyttis-ureeminen oireyhtymä (aHUS) on harvinainen, vakava, systeeminen ja hengenvaarallinen sairaus, jonka seuraukset ovat huonot. aHUS-oireyhtymää esiintyy sekä lapsilla että aikuisilla, ja siihen liittyy tromboottista mikroangiopatiaa (TMA). TMA tarkoittaa verihyytymien muodostumista koko kehon pieniin verisuoniin, mikä voi johtaa systeemisiin monielinkomplikaatioihin. aHUS-oireyhtymää aiheuttaa pääasiallisesti krooninen, hallitsematon aktivaatio komplementtijärjestelmässä, kehon immuunijärjestelmän haarassa, joka taistelee infektioita vastaan ja toimii kehon omana kuolleiden solujen poistokoneistona. Tavallisesti komplementtijärjestelmä säätelee itseään proteiineilla, jotka hillitsevät sen tuhoavia toimintoja, mutta aHUS-oireyhtymässä tämä säätely on häiriintynyt, mikä johtuu enimmäkseen komplementin säätelyproteiinien mutaatioista. Näiden hallintamekanismien häiriöt voivat johtaa komplementtijärjestelmän yliaktivaatioon, mistä taas seuraa vaurioita kehon omille kudoksille. Sairauden nopea diagnosointi ja sopivan hoidon varhainen aloitus parantaa tuloksia ja vähentää TMA:aan liittyviä riskejä ja niistä seuraavia hengenvaarallisia komplikaatioita, kuten munuaisten vajaatoimintaa, halvauksia ja sydänkohtauksia.


title: Epätyypillinen hemolyyttis-ureeminen oireyhtymä

text: aHUS on HUS-oireyhtymän (hemolyyttis-ureeminen oireyhtymä) muoto, jonka esiintyvyys on lapsipotilailla vain 5–10 prosenttia kaikista HUS-tapauksista, kun taas useimmilla aikuisilla HUS-potilailla esiintyy aHUS-oireyhtymää. Suurin osa lapsuusajan HUS-tapauksista johtuu Shiga-toksiinia tuottavista Escherichia coli -bakteereista. Tätä muotoa kutsutaan nimellä STEC-HUS (joskus myös D+ HUS). Joissain julkaisuissa aHUS-oireyhtymään viitataan ripulittomana hemolyyttis-ureemisena oireyhtymänä (D- HUS). Tätä termiä voidaan pitää kuitenkin harhaanjohtavana, sillä jopa 30 prosentilla aHUS-potilaista esiintyy ripulia. On ehdotettu, että D- HUS -termin käyttöä vältetään.


text: aHUS-oireyhtymä voi olla sporadista tai familiaalista, eikä se vaikuttaisi vaihtelevan roduittain, sukupuolittain tai maantieteellisin alueittain. Kuten on odotettavissakin harvinaisen sairauden ollessa kyseessä, aHUS-oireyhtymän esiintyvyyttä koskevia tietoja on vähän. Eurooppalainen 167 lapsipotilasta sisältävä rekisteri raportoi 3,3 tapausta miljoonaa lasta kohden. Aikuisilla luvut olivat vielä pienempiä. Äskettäinen 214 aHUS-potilasta sisältänyt tutkimus tuotti tulokseksi samantapaisen esiintyvyyden niin lapsilla (41,6 %) kuin aikuisillakin (58,4 %). Orphanet-verkkosivustossa (harvinaisten sairauksien ja harvinaislääkkeiden sivusto) yleisyydeksi mainitaan 1–9 jokaista 1 miljoonaa ihmistä kohden.


text: aHUS-oireyhtymää aiheuttaa krooninen, hallitsematon komplementtiaktivaatio, joka johtaa endoteeli- ja pääte-elinvaurioihin. Terveillä ihmisillä komplementtijärjestelmä vastaa patogeenien, kuten bakteerien, virusten ja kehon muuntuneiden solujen, tuhoamisesta sekä solujätteiden poistamisesta. Siihen liittyy 3 eri reittiä: klassinen reitti, lektiinireitti ja vaihtoehtoinen reitti. Kaksi ensimmäistä reittiä muodostuvat immuunikompleksin ja mikrobien sitoutumisen tuloksena. Vaihtoehtoinen reitti taas on jatkuvasti aktiivinen ja aiheuttaa siten jatkuvaa soluja hajottavaa solukalvoja tuhoavaa kompleksia (MAC). Sen vuoksi on olennaisen tärkeää, että keho säätelee komplementtijärjestelmää tiukasti ja siten estää sitä vaurioittamasta terveitä kudoksia ja elimiä. Komplementtia säätelevien proteiinien (esim. CFH, CFB, CFI, MCP, CFHR 1/3 ja trombomoduliini) geneettiset mutaatiot sekoittavat komplementtireitin herkän tasapainon aHUS-oireyhtymässä. Jatkuva, hallitsematon komplementtiaktiivisuus johtaa endoteelisolujen (verisuonten seinämäsolujen) vaurioitumiseen. Tästä seuraava verihiutaleiden ja valkosolujen jatkuva aktivaatio aiheuttaa TMA:ta ja siten verisuonten iskemiaa ja tulehdusta, joka johtaa peruuttamattomaan kudosvaurioon, monielinvaurioon ja usein kuolemaan. Useimpien mutaatioiden penetranssi on noin 50 %, ja ympäristötekijöilläkin vaikuttaisi olevan tärkeä rooli patogeneesissä.


text:
aHUS-oireyhtymä ilmenee usein ei-spesifeinä oireina, kuten huonovointisuutena ja väsymyksenä. Yli puolella potilaista on munuaisvaurioita, kuten loppuvaiheen munuaissairaus (ESRD). Yleisiä esiintyviä merkkejä ja oireita ovat kohonneet kreatiniinitasot, oliguria, turvotus, hypertensio, heikentynyt arvioitu glomerulusten laskennallinen suodatusnopeus (eGFR) tai proteinuria.
Muissakin elimissä kuin munuaisissa voi ilmetä oireita, kuten seuraavanlaisia sairauden ennakkovaiheita:
Joidenkin tilojen vuoksi aHUS-potilailla voi olla suuri riski TMA:n ilmenemiseen. aHUS-potilailla TMA:aa esiintyy esimerkiksi seuraavissa tiloissa:


text:
aHUS-oireyhtymää sairastavien potilaiden pitkän aikavälin prognoosi on huono. Jopa 79 % aHUS-potilaista kuolee tai kärsii pysyvästä munuaisvauriosta 3 vuoden kuluessa tukihoidosta huolimatta.
Munuaissiirtoa harkitaan harvoin ESRD:stä kärsivien aHUS-potilaiden kohdalla, sillä sairauden uusimisen todennäköisyys on suuri ja siirrännäinen menetetään jopa 90 prosentilla potilaista, joille kehittyy uusi TMA. Tämän seurauksena useimmat ESRD:stä kärsivät aHUS-potilaat joutuvat krooniseen dialyysiin, joka on yhdistetty heikkoon ennusteeseen. Yhdistettyä maksan ja munuaisen siirtoa on yritetty aHUS-potilaille, vaikka tämän monimutkaisen toimenpiteen kuolleisuusriski on suurempi (puolet tapauksista).


text:
aHUS-oireyhtymää ilmenee TMA:n kliinisinä ominaisuuksina (trombosytopeniana, mikroangiopaattisena hemolyysina ja elinvauriona). aHUS ei kuitenkaan ole ainoa sairaus, joka aiheuttaa systeemistä TMA:ta. Tämän vuoksi erotusdiagnoosi on olennaisen tärkeää. Muita pääasiallisia tromboottisia mikroangiopatioita ovat tromboottinen trombosytopeeninen purppura (TTP) ja Shiga-toksiinia muodostavan Escherichia coli -bakteerin aiheuttama hemolyyttis-ureeminen oireyhtymä (STEC-HUS).
Kun on varmistuttu TMA:n tyypistä trombosytopenian ja mikroangiopaattisen hemolyysin laboratorioarvoilla sekä elinvaurioiden oireiden mittaamisen avulla, sairauden taustalla oleva syy on ehdottomasti selvitettävä. ADAMTS13-aktiivisuutta testaamalla voidaan vahvistaa, onko kyseessä TTP vai aHUS, ja Shiga-toksiinikokeella voidaan havaita STEC-HUS:
Jos ADAMTS13-tuloksia ei ole, seerumin kreatiniinitasoja ja verihiutaleiden määrää voidaan käyttää TMA-potilaiden ADAMTS13-aktiivisuuden ennustamiseen. Jos seerumin kreatiniinitaso on >150–200 μmol/l (>1,7–2,3 mg/dl) aikuisilla tai verihiutaleiden määrä >30,000/mm3, vaikean ADAMTS13-puutoksen diagnoosi voidaan lähestulkoon eliminoida, kuten myös TTP.
Vaikka aHUS on pääasiallisesti geneettinen sairaus, 30–50 prosentilla potilaista ei ole tunnistettavaa geneettistä mutaatiota. Sen vuoksi geenitestit ovat epäluotettava vaihtoehto tämän sairauden diagnosoinnissa. Jokaisella geneettisellä mutaatiolla ei ole prognostisia vaikutuksia. Tämän vuoksi, ja koska geenitestejä on huonosti käytettävissä kalleutensa ja tulosten analysoinnin hitauden vuoksi, geenitestaus ei sovellu aHUS-oireyhtymän alkuarviointiin ja hallintaan.


text:
Vaikka PE/PI on säännöllisesti käytössä, sen turvallisuudesta tai tehokkuudesta aHUS-oireyhtymän hoidossa ei ole kontrolloituja tutkimuksia. Joillakin potilailla hematologiset tulokset kohenivat, mutta komplementtijärjestelmän säätelyhäiriö ja TMA säilyivät PE/PI:stä huolimatta muilla potilailla. Tämä voi johtua siitä, että PE/PI ei riitä poistamaan mutantteja komplementtitekijöitä tai korvaamaan puutteellisia tekijöitä, mikä viittaa siihen, että PE/PI johtaa myös vähäiseen kliiniseen vasteeseen.
American Society for Apheresis antaa PE/PI:lle luokan 2C/heikko -suosituksen aHUS-oireyhtymän hoidossa, mikä johtuu sen käyttöä koskevien todisteiden heikosta tai erittäin heikosta laadusta.


text: ESRD:stä kärsivät aHUS-potilaat joutuvat yleensä dialyysiin, johon liittyy noin 50-prosenttinen eloonjäämistodennäköisyys. Koska komplementin systeeminen ja hallitsematon aktivaatio jatkuu dialyysihoitoa saavilla aHUS-potilailla, heidän komplementtiaktiivisuustasonsa on korostuneempi kuin potilailla, joilla ei ole aHUS-oireyhtymää. Dialyysihoitoa saavilla aHUS-potilailla on edelleen muissa elimissä ilmenevän TMA:n vaara.


text: Huolimatta munuaissiirron käyttötaustasta aHUS-potilailla, munuaissiirto ei vaikuta komplementin hallitsemattomaan aktivaatioon, joka johtaa etenevään, systeemiseen TMA:aan. Geneettisestä mutaatiosta riippuen jopa 90 %:lla aHUS-potilaista sairaus uusii munuaissiirron jälkeen. Munuaissiirron jälkeen aHUS-oireyhtymään liittyvä jatkuva hallitsematon komplementin aktivaatio aiheuttaa siirrännäisen menetystä, jota ei voida estää PE/PI:llä useimmissa potilaissa. Yhdistetty maksan ja munuaisen siirto on tarjolla vain hyvin harvoille potilaille, mikä johtuu siirrettävien elinten vähäisestä tarjonnasta. Lisäksi tulehdus ja TMA jatkuvat muissa elimissä ja kuoleman riski on merkittävä, useiden lääkärien ja potilaiden mielestä jopa liiallinen.


text: Ekulitsumabi on humanisoitu, monoklonaalinen vasta-aine, joka sitoo solukalvoja tuhoavan kompleksin (MAC) aktivoitumisesta vastuussa olevan komplementin komponentin C5, ja estää siten hallitsemattoman terminaalisen komplementin aktiivisuuden. Tätä nykyä ekulitsumabi on Euroopan unionissa ainoa komplementin estäjä, joka on hyväksytty aikuis- ja lapsipotilaiden aHUS-oireyhtymän hoitoon.